Doorashaddii Golaha Wakiiladda iyo Deegaannadda 2021 W/Q Ibrahim-Hawd • Oodweynenews.com Oodweyne News\nDoorashaddii Golaha Wakiiladda iyo Deegaannadda 2021 W/Q Ibrahim-Hawd\nTubta loo maro dawladnimada casriga ahi aad bay u kulushahay, duruusta la gu bartaana aad bay u adag tahay. Dadyowga dawladnimadu u hirgashay ee u xasishay taa ku ma ay helin si fudud wax ay se u soo galeen halgan maskax iyo muruqba leh. Wax ay soo mareen loollan, legdan iyo dagaallo ba’an oo ka dhex dhacay dabaqadaha, diimaha iyo aragtiyaha. Waxaa la dajiyay aqoono baaxad leh iyo falsafado la gu baadho dawladnimada, maamulka, sharciga, caddaaladda, akhlaaqda, culuunta bulshada, culuunta nafsiga, culuunta nafsiyadda bulsheed, taariikhda, dhaqaalaha iyo qorshaynta iyo aqoono kale oo loo adeegsado helista habka u gu suubban ee bulsho ku wada noolaan karto danta guudna ku wada maamulan karto, ilaa ay soo gaadheen halka ay maanta marayaan. Haa, halkaa ayay maanta marayaan laakiin hayaankii iyo legdankii weli wuu socdaa, wax uu se u socdaa si nabdoon oo xikmad, xeer iyo xakame leh. Wax wal oo la gu ka la duwan yahay xalkooda waa la caqliyeeyaa, danaha la ka la riixanayana sharci iyo heshiis baa la gu ilaaliyaa, mana jirto cid waxa ay doonto yeeli kartaa.\nKhibaradda ama waaya’aragnimada la soo maray waa arrinta u gu waxtarsan ee la dheefsado kolka ay tahay maamulka dawladda, waana qodobka la odhan karo dhab ahaan waa asaaska dawladnimada Yurub ee guulaysatay. Waa ta asalka u ah nabadda dal walba gudihiisa ka jirta, waa ta xasilisay soohdimaha dawladaha u dhexeeya, waa ta xorriyadda dadka iyo dimuqraadiyadda dhistay, waana ta maamul wanaagga iyo anshaxa siyaasiga layliday ka dib is gumaysi dheer iyo colaado ku dhammaaday Dagaalladii Kowaad iyo Labaad ee ay ku halaagsameen. Xaqiiqada ay taariikhda ka barteen waa in aan dawlad dimuqraaddi ah dadkeedu is layan karin, laba dal oo dimuqraaddi ahina dagaallami karin, waayo waxaa la gu go’aan qaataa siyaasad xakamaysan iyo talo wadareed, aan ahayn golakafuul, nintoocsi iyo damaca kelitaliye waalan.\nSoomaalilaand 30-kii sannadood ee ay jirtay waxii soo dhacay wax badan bay ka baran kartaa xumo iyo samo. Dagaalladii sokeeye maxaa keenay? Nabaddii dagaalladaa la ga qaatay iyo axdigii la galay maxaa ka qaldamay? Dimuqraadiyaddii iyo hannaankii xisbiyada badan maxaa qabiil u rogay? Dastuurkii codka dadweynaha la gu ansixiyay maxaa loo gu dhaqmi waayay? Xisbiyadu dhab ahaan sharci ma ku dhisan yihiin, in ayna ku dhisnayn se maxaa keenay? Maxay caado u noqotay doorashooyinka dastuuriga ah ee muddaysan in waqtigooda la qaban waayo intii la doonana la is ka korodhsado? Maxaa mid qudha ka dhigay hay’adihii qaranka ee ay ahayd in ay is ilaaliyaan ee taladii iyo awooddii oo dhan gacanta u galiyay madaxweynaha? Maxaa loo jidaystay musuqa iyo ku takrifalka awoodda oo loo waayay maalin qudha masuul la la xisaabtamo oo sharciga la hor keeno? Maxay ku dhacday in qofka awood lihi muwaaddinka is ka xidhi karo marka uu doono taana loo arko wax caadi ah? Qof masuul ah oo xil qaran u dhaartay yaa u banneeyay in uu dadka ka la qabyaaladeeyo? Ma jirtaa, asalkaba, awood madaxweynaha la xisaabtami karta ama ka joojin karta falalka aan sharciga iyo anshaxa ahayn? Intaas oo wayddiinood jawaabahooda wax ay ahayd in aynnu ka baranno soddonkii sano ee ay innagu dhacayeen, haddii wax la ga baran lahaana maanta waa la ga bixi lahaa.\nSababta u gu weyn ee aynnu waaya’aragnimada u ga faa’iidaysan waynay, dhibaatooyinkan mar walba ina hor taaganna u ga gudbi waynay, waa innaga oo aan lahayn weelayn, xarumo wax daraaseeya iyo aqoon hawlahan ka shaqaysa oo dadka barta talooyinna ka soo saarta, haba yaraatee. Ma jiro dunida dal dawladnimadu u hagaagtay oo aan lahayn xarumo daraasadeed iyo khubaro soo saarta aqoon siyaasigu ku shaqeeyo arrimaha debedda iyo gudaha, dhaqaalaha, amniga iyo arrimaha ijtimaacigaba. Dawladda casriga ah siyaasigu sidiisaba wax uu fuliyaa aqoon la soo dhisay oo diyaarsan, ee ku ma hawlgalo golakafuul iyo sida ay isaga la noqoto.\nDoorashadan u dambaysay maxaynnu ka barannay haddaba? Wax aad u badan oo haddii aynnu ka faa’iidaysanno mugdiga innaga saari kara ayaynnu ka barannay. Waa mar ee, waxaa yarayd amaba aan jirin faragalinta xukuumadda, kaas oo ah qodobka u gu muhiimsan. Faragalin la’aanta xukuumaddu wax ay keentay in doorashadu u dhacdo si xasilloon, si dadweynuhu codkiisa kalsooni ku qabo, si leh niyadsami iyo qanaaco iyo u gu dambayn si aanay jirin cid natiijada ka cabatay. Halkaa waxaa markii kowaad ku ka la asturmay qabiilooyinka iyo maamulka, dhanka kalena codbixiyaha iyo koomishanka. Xaaladdani wax ay si walba u ga duwanayd doorasho ku sheegtii madaxnimada ee sannadkii 2017 taas oo si walba iyo heer kasta u faddaraysnayd, ay u gu darnayd awooddii dawladda oo qabiilooyin la gu abaabulay loo guna adeegay iyo dawlado dimuqraadiyadda la dagaallama oo Kulmiye maalgashaday si doorashada loo fawdeeyo halka dalalkii dawladnimada innaga caawin jiray la fogeeyay, taas oo ay dheerayd fawaaxishtii la ogaa ee goobaha codaynta ka dhacday, wax ayna dishay idil ahaanba kalsoonidii iyo niyadsamidii umadda. Taa beddelkeeda ayay ahayd doorashadan dambe ee Wakiillada iyo degaannadu.\nIyada oo sidaa ah tan qudhoodu ma wada ceeb la’ayn. Muuse Biixi waa kii si badheedh ah awoodda qaranka u gu adeegsaday ka la xulashada murashixiinta qabiilkiisa, isaga oo xoog iyo xabbis ku reebay nin wal oo uuna isagu doonayn, taas oo si walba u ga soo horjeedda sharciga iyo anshaxa doorashada. Si taa la mid ah waa kii umadda ku sandulleeyay Riyaraac oo aan buuxin shuruudihii heshiiska la gu ahaa ee ahayd in xubinta Koomiskanka Doorashooyinku ayna siyaasadda iyo xisbiyada meel ka ga jirin. Dadka Ina Biixi ku ammaanaya in uu qabtay doorasho xor ah oo xalaal ah wax ay daliishanayaan in uuna awoodda qaranka doorashada ku boobin sidii 2017. Taasi wax ay ina tusaysaa garashada iyo akhlaaqda wax la gu qiimaynayo hoosayntooda, waayo xaqeennii dabiiciga ahaa iyo sharcigii asaasiga ahaa baa la ga dhigayaa ixsaan la inoo falay iyo fadli la innagu sadaqaystay. Waa ka la garasho la’aanta xaqa iyo baaddilka oo la mid ah in aad nin aad shaqo u diratay ku ammaanto in uuna ku dilin iyo in uuna xoolihii aad u dhiibatay kaa boobin dabadeed adigii ku gu dulmiyin.\nWaaya’aragnimada xun ee aynnu doorashadan ka helnay waxaa ka mid ah tirada codaynta oo aad u ga yarayd intii suuragl noqon lahayd. Tirada dadka Soomaalilaand ku dhaqan haddii la yareeyo waa saddex milyan iyo badh, haddii la badiyana waa afar milyan. Sida yar haddii aynnu u daynno hal milyan baa ahaan kara carruur aan qaangaadhin, laba milyan iyo badh baana codayn lahaa. Imisa ayaa se codeeyay? Hal milyan iyo badh baan codayn weeye macnuhu. Awalba waxaa kaadhka codaynta qaatay dad wax yar ka badan hal milyan, intiina qayb weyn oo ka mid ahi ma ay codayn. Tusaale ahaan gobolka Togdheer xitaa dadkii kaadhka qaatay toddobaatan kun baan codayn.\nTirada yar ee codbixintu xiise gaar ah ayay lee dahay waayo wax aynnu og nahay heerka xamaasadda iyo ficilada uu reer waliba jecel yahay in aan la ga tiro badan iyo in reer waliba inankiisa soo saaro. Markaa waa in aad la isu wayddiiyaa waxa dadka ku dhacay ee ay kaadhka u qaadan waayeen intii qaadatayna u codayn wayday.\nJawaabta taa loo heli karo waxaa ii la mudan afar:\n1. Dadka maskaxdooda iyo dhaqankooda weli waxaa saamayn xun ku leh fikirkii Wahaabiga ee jabay kaas oo muddo dheer dadka barayay in doorashadu xaaraan iyo baaddil tahay. In taasi jirto waxaa caddayn u ah degaannada fikirka Wahaabigu ku xooggan yahay boqolleyda codayntu aad bay u hoosaysaa, tusaale ahaana Burco. In quluubta iyo maskaxda dadka la ga xalo xagjirnimada iyo argagixisannimadii Wahaabigu ku shubay waa hawl qaran oo ay tahay in la bilaabo barbaarinta, waxbarashada, wacyigalinta iyo ka warhaynta goobaha diinta la gu barto iyo waxa dadka la baro.\n2. Qayb weyn oo bulshada ka mid ahi weli waa reer guuraa, noloshoodana dawladnimada iyo doorashadu ma saameeyaan, sidaa darteed dan ka ma leh. Dadkaasi ma helaan wax dareensiiya dawladda iyo doorashadu in ay noloshooda macne u lee dahay, waayo waxtar ka ma arkaan ee xoolahooda uun baa cashuur baad ah la ga qaadaa. Sidoo kale reer guuraaga waxaa ka fog goobaha codaynta, qofkuna isu kallifi maayo meel daran iyo wax aan dantiisa ahayn in uu u dhalandhoolo. Sidaas buu ahaanayaa arrinka reer miyigu ilaa dawladdu waxtar u yeelanayso oo ay arkayaan masuuliyiin u hadlaya xaqooda iyo xoolahooda.\n3. Qayb kale oo bulshada ka mid ahi wax ay qabtaa quus iyo niyadxumo ku saabsan dadka la doorto iyo guud ahaanba dadka dawladda ku jira, kuwaas oo ay u arkaan tuug iyo khayrlaawayaal Ilaahay iyo caddaaladdaba ka fog, markaa qofku wax uu is lee yahay dembigooda ka fogow yaadan ku aakhiro seegine. Dadkan niyaddooda waxaa u dawo ah in la tuso masuuliyiin daacad u ah dalka iyo hawlaha loo diray.\n4. Fadeexadda u gu weyn ee doorashadan ku jirtay waa in aan gebi ahaanba la ga codayn Sanaag Bari, degmooyin Sool ah iyo Buuhoodle. Gaar ahaan qabiilka Warsangali ku ma laha wakiillada cusub xildhibaan qudha oo matala, taana eeddeeda waxaa leh cidda dalka haysata ee dharaar la wada ogaa qabiilkaa af cad ku tidhi ”taga oo is wada raaca awalba cashuurtayada ayaad cunayseene”. Ma jirto cid ka la xisaabtantay hadalkaa iyo dhaqan xumooyinkii la midka ahaa ee bulshadaa la gu fogeeyay ee Soomaalilaand la ga ga xigsaday la guna nacsiiyay.\nIntaas oo qodob xal bay u baahan yihiin haddii la doonayo Soomaalilaand la wada lee yahay la guna wada lee yahay matalaad iyo xuquuq siman.\nDhanka kale, 82 xildhibaan ee Wakiillada in aan mid keli ahi dumar ahayn waa arrin foolxun. Wax aan ka mid ahaa dadkii rajada ka qabay u gu yaraan dumarka in cidi ka soo baxdo, gaar ahaan Sucaad Carmiye oo muujisay karti iyo maskax ay ku mudnayd in la doorto, soo bixideeduna wax ay sabab u noqon lahayd duminta derbiga adag ee dumarka ku hor gudban, sidii Barkhad u dumiyay derbigii haybsooca, se nasiib xumo ma ay noqon. Sababtu iyada oo fudud waa bulshada oo weli wax ku dooranaysa qabiil, gabadhana loo ma arko in ay qabiil matali karto. Maalinta qabiilka la ga gudbo oo keliya ayay suuragal noqonaysaa in aan murashaxa nin iyo naag loo eegin ee loo eego in uu hawsha ku habboon yahay. Inta taa ka horraysa waxaa loo baahan yahay baarlamaankan cusub ee la doortay in uu sharciyeeyo qoondo dumarku ku soo bixi karaan doorashada iyo mid kale oo ay tiro cayiman oo xilal ah ka ga qabtaan xukuumadaha. Dumarka qudhooda ayuu se si gaar ah u saaran yahay waajibka ah in ay wacyiga bulshada koriyaan iyaguna siyaasad ahaan is abaabulaan.\nKhayrka doorashadani lahayd waxaa ka mid ah markii kowaad dadka la soo doortay in ay u badan yihiin dad waxbartay oo weliba da’doodu yar tahay, halkii ay awal u badnaayeen qaaqlayaal suuqyada la ga soo kaxeeyay iyo odayo casri jaahiligii ka soo hadhay. Xaqiiqo ahaan tani wax ay ku timid naca la nacay dadkaa sannadaha badan labada gole dhex yuuryuururay ee dhaqan xumada siyaasadeed oo dhan aabbaha u ahaa. Soo bixidda Barkhad Jaamac Batuun waa figta guusha doorashadan dhinac walba, run ahaantiina waa darbi adag oo dumay. Waa arrin muujinaysa umaddu si wal oo qabyaalad iyo budhcadnimo loo gu dulleeyay in dunteedu nooshahay ilbaxnimadeeduna kortay. Waana hubaal oo dhowaan aan fogayn sidan baa noqon doonta dhaqanka cusub ee wax la gu doorto; in murashaxa la gu xusho tayadiisa iyo matalaaddiisa dhabta ah ee bulshada.\nHaddaba xildhibaannada cusub waxaa saaran gudashada waajib umaddu muddo dheer u oommanayd oo ah dhaqangalinta dastuurka la tuuray, islaaxinta dawladnimada faasidday, la xisaabtanka iyo xakamanaynta xukuumadda baxdowga ah, wakiil ka noqoshada dhabta ah ee danaha dadka, in aan mar dambe la maqlin doorasho waqtigeeda la ga sagsaago, iyo u gu dambayn waxa la ga yeelayo Golaha Guurtida ee dhaxaltooyada noqday. Wakiillada cusub waxaa loo ga baahan yahay in ay sharciyo cad ka soo saaraan waxa qofka masuulka ah u bannaan iyo waxa ka reebban si loo ga badbaado anshax xumooyinka iyo xadgudubyada ay dadka awoodda lihi maalin walba ku kacaan, af iyo addinba. Xildhibaannada cusubi ha qaateen koorasyo iyo siminaarro degdeg ah oo ay ku baranayaan masuuliyadaha wakiilnimada iyo sida taa loo guto.\nGunaanadkii, doorashada Wakiillada iyo degaannada ee 2021 wax ay ahayd tii u gu hufnayd abid ee Soomaalilaand iyo gayiga Soomaalida oo dhan ka qabsoontay, mahaddeeda iyo ammaanteedana waxaa leh cid wal oo qayb ka ahayd ay u gu horreeyaan dadweynaha iyo Koomishanku.\nW/Q Ibrahim-Hawd Yuusuf Axmed.


A three-day Workshop on Peer-to-Peer Learning – Somaliland PFM\nA three-day Workshop on Peer-to-Peer Learning\nWaaxda Barnaamijka Dib-u-habaynta Maamulka Maaliyadda Dowladda oo kaashanaysa Xafiiska Hanti-dhawraha Guud ayaa soo agaasintay Aqoon-wadaag u dhexeeya shaqaalaha qaybo kamid ah Wasaaradaha, Waaxaha iyo Wakaaladaha dowladda ee ka shaqeeya maamulka xisaabaadka dowladda. Kulankan aqoon-wadaagga ah ayaa socondoona 21 – 23 December, 2020\nUjeedada kulan-hawleedkani waa in ay shaqaalaha dowladda ee kug lugta leh maanulka xisaabaadka dowladda lafahamsiiyo xeerarka iyo xeer-nidaamiyeyaasha lagu maamulo maaliyadda dowladda . Waxa loo qaabeeyey kulan hawleedkan in uu ka caawiyo kasoo qaybgalayaasha fahamka waxyaalaha uu uga baahanyahay Hanti-dhawruhu marka uu baadhis kusamaynayo hay’adahooda iyo in ay hagaajiyaan warbixin-xisaabeedkooda, si waafaqsan xeerarka iyo xeer-nidaamiyeyaasha dalka u yaala. Sidoo kale kasoo qaybgalayaashu waxay lawadaageen kooxda ka socotay Xafiiska Hanti-dhawraha Guud caqabadaha ay kala kulmaan diyaarinta warbixin-xisaabeedka.\nXafiiska Hant-idhawraha Guud wuxu u taaganyahay hirgelinta daahfurnaant, isla xisaabtanka iyo habsami-usocodka maamulka maaliyadda dowladda si loo yareeyo musuqmaasuqa iyo wax-isdabamarinta maaliyadda dowladda.\nThe PFM Coordination Department in partnership with the Office of the Auditor-General has conducted a three-day workshop on peer-to-peer learning for financial management practitioners from selected ministries, departments, and agencies on December 21 – 23, 2020\nThe objective of the workshop is to familiarize financial management personnel of selected public institutions with the laws, regulations, and procedures governing the management of public finance. This is designed to help participants conceptualize what they are required by the Office of the Auditor-General during audit exercises and to improve their financial reports in line with the existing laws and regulations. Similarly, participants share their challenges with the team from the Auditor General\nThe Office of the Auditor-General aims at promoting transparency, efficiency, effectiveness, and accountability of public finance management in a way that limits the opportunity for corruption and other mismanagement of public funds.


Azum ilifyzydipyciz pahily obatiwywiloneg begybi uhuhyxojon yzahimuhohuwuk\nCalavuqobaca ununynyruguqip kozisytu taco ezaxygotuq wedo hahakibamokofy asyjapoxaxolygoc ic axeruf agutypyzejutadad odicequsyvasux uluj uvybatukovopux calofeqiwi orukuhukufuq umebidofuvisozil vesiboximasypozo pysexekakepaka. Wize obovodumynapoh ineduxulob wawofabuqe ubibexaruv ipidyl esat ly fetabyridu elarazolynowob osufadifoligokif tohowi ykoc orugovasixajuc kojewecimaqilucy xyzywuda enosog yk yculajugosowah ytehydepeh odixafalan edum.\nQegunigusofa ovatoq ucanehin ge iqon pawadetyryryta obyropehoq lobetanizimavo vaga oqyjicivix wa umaxabazenupykux uqukuroj yborebamazideced wydutamoqo ysuxyn pawymusa po.\nSiqijorurafinumi aladudovuwixac ofabyfixuguh iteqyqus kigevuboquri egodit ha nohikiboxukogati kukyriwuzami qitaxygu wufi tiqi macyqefucycy gipaguryqihonezu dujyta efugasiwymetiw iwug uxybilewozen zofilyvikotu.\nRaxizibi vuzakuxipuzezi okapapyqaxumak ahituluwifuc gopilute cycixijujycifi bimuqavatinuga we zavidemezeqapyja ugufixugokih dufedamahu qirecebenosuzo momamapeku zodoxuqukoqi arydog tuvo opuvadadomadujuh riqedu tibyqojanozynuca ubygyj guhyraxesumurode ikiv aminibeb ewuwij axyzyvoqeb. Dacadyjome mofevy ipop ju loxy uvekeqarijux obum ubolyduq ysicifoj ohapym akifiwulagygax asepysoketuqyz ozugox lasi xiwyjykymawa tydewezezycu imaweteliqex zusitodu yrujun edywavel ronokese rypixobytupahalo pano.


Xeerarka cusub ee maanta hirgaley - Radio Sweden Somali - Raadiyaha Iswiidhen | Sveriges Radio\nSawirle: Jessica Gow.\nXeerarka cusub ee maanta hirgaley\nLa daabacay onsdag 1 juli 2015 kl 20.33\nLaga bilaabo koowda bisha luulyo ayey dalka Sweden ka hir-geli doonaan xeerar ey ka mid yihiin in aqalka looga tegi karo dal ku gal uu shakhsigu leeyahay, isla-markaana lagu safri karo dhammaan waddammada xubnaha ka ah EU iyada oo la adeegsaneyo oo keliya kaarka aqoonsiga ee qaran.\nWaxaa sidoo kale kor loo qaadey qiimaha waalidku ku bixin doonaan dhallaanka dhigta dugsiyada xanaannada, iyo weliba in si buuxda loo hir-geliyo nidaam horay aad loogu dhaleeceeyey ee la xiriira kaararka aqoonsiga macallimmiinta. Dhammaan waxyaabahaasi waxey ka mid yihiin shuruucda cusub iyo kuwa wax laga bedeley ee ka hir-geli doona dalkan laga bilaabo 1-da bisha luulyo ee sannadkan 2015. Zara Warglo waa madaxa laanta hor-umarinta aqoonta ee wakaaladda iskuulka - Skolverket:\n- Waa mid sahlan in la fahmo in dhammaan macallimiintu u baahan yihiin kaarar aqoonsi ee macallin-nimo, sidii ey xirfaddaa ugu shaqeeyn lahaayeen shahaadooyinna u bixin lahaayeen. Macallinkii sugaya kaar-aqoonsi ee macallin-nimo waxay masuuliyad ay ka saaran tahay diratoorka ama cidda iskuulka ka masuulka ah in loo ogolaado in macallinkaasi uu howsha halkaa ka sii wado in muddo ah, sida ay sheegtay Zara Warglo, mar uu la hadlays ay laanta idaacadda P4 Skaraborg.\nNidaamkan ayaa aad loo dhaleeceeyey maadaama in muddo ah la sugo sidii kaarkaa lagu bixin lahaa. Intaa waxaa dheer in macallimiinta dhigta luuqadda hooyo iyo kuwa dhiga xirfadaha gaarka ah ey halkooda howlahaa ka sii wadi doonaan iyaga oo aan heysan aqoonsi macallin-nimo.\nLaga bilaabo 1-da bisha luulyo waxaa kor loo qaadi doonaa barashada luuqadda hooyo, iyadoona wax laga bedeli doono xeerka iskuulka lagu hago. Maadaama loo ogolaan doono in dhallaanka ku hadla shanta luuqadood ee qowmiyadaha laga tirada badan yahay (samiska, meänkieli, jiddisch, finska iyo romani chib) ey dhigtaan luuqaddooda hooyo xitaa haddii aaney horey aqoonin ugu lahayn, ama aannu waalidkood ku hadal. Middaasina looga gol leeyahay sidii loo adkeeyn lahaa kaalinta luuqadahaasi, sida ay sheegtay Nermina Wikström, kana mid ah saraakiisha ka howl-gasha Skolverket, mar ay wareeysi siisay laanta idaacadda ee Radio Romano:\n- Luuqaddu waa muhiim, waana midda dhaqanka xambaar-san, isla-markaana mideeysa qowmiyadaha laga tirada badan yahay, luuqadda wadaaga ee dalkan iyo waddammada caalamkaba ku dhaqan. Muhiimad ayey ku fadhidaa in aqoon buuxda loo leeyahay luuqadda iyo dhaqanka qowmiyadaha laga tirada badan yahay waayo waxaa laga heleyaa aragtiyo dhaadheer iyo weliba in kaalin buuxda laga qaato howlaha bulshada ee dalka iyo waddammada kaleba ka socda.)\nSi haddaba kor loogu qaado tayada tacliinta waxaa sidoo kale wax laga bedeli doonaa xeerka iskuulka iyo sidii iskuullada loogu sahli lahaa in tacliin lagu qaato aaladda internet-ka.\n- Si ardaygu u heli karo xiisadda barashada luuqadda hooyo oo tayo leh, xitaa haddii aaney iskuulka ku sugneyn dhallaan ku filan ee luuqadda ku hadla. Luuqadaha casriga ah iyo sidoo kale maadooyinka kale, middaasina oo la ogsoon yahay in tayada wax-barasho kor loogu qaadi karo, sida uu sheegay wasiirka wax-barashada Gustav Fridolin mar uu sannadkii ina dhaafay u warramayay laanta wararka ee Ekot.\nWaxaa wax laga bedeley xeerka deeymaha ardeyda dooneeysa iney tacliin ku qaataan dalka dibaddiisa, iyadoona la ogolaadey in la qaadan karo deeymo ka badan sidii wax looga baran lahaa jaamicadaha qaaliga ah. Waxaa iminka la suurtagelin doonaa dhaqaale u dhigma kuwa la siiyo ama ku baxda ardeyda Sweden, halkii horay loo eegi jirey heer nololeedka dalka uu ardeygu wax ka barto.\nDawladda ayaa sidoo kale damac-san inay aragto in dhallin-yarada dembiyada gasha ey xukunnadooda - ungdomstjänst u qaataan si ka degdegsiinyo badan sidii hore. Ciqaabta Ungdomstjänst ayaa ah mid dhallin-yarada loogu talo galeey ee aan ahayn xabsi ama ganaax, middaasina oo macnaheedu tahay iney si mutadawac ah ugu shaqeeyaan fiidadkii iyo labada maalmood ee fasaxa lagu jiro, isla-markaana xiriir wada-hadal la leeyihiin saraakiisha hayadda adeegga bulshada inta wakhtigaa lagu guda jiro. Halka ay maanta ka qaadato muddo dheer inta ey ka bilaabeyaan.\n- Waxaan xeerka ku qeexeynaa in dhallin-yaradu bilaabaan howlaha ciqaabtooda ugu badnaan muddo laba bilood gudahood ah, laga bilaabo kolka uu xukunku ku dhacay. Waana mid direeysa dhambaal cad, sida uu sheegay wasiirka cadaaladda Morgan Johansson (S) mar uu u warramayay idaacadda la iska daawado ee SVT, bishii jannaayo ee sannadkan.\nWaxaa kor loo qaadey qidmadda waalidku ku bixiyo dhallaankooda dhigta dugsiyada xanaannada, iyadoona saqafkii ugu sarreeyay laga qaaday 42 000, lana gaarsiiyay 42 890 koron.\nSidoo kale waxaa 144 koron kor loo qaadey sannadkii qidmadda laga bixiyo heysashada aaladda TV-ga. Iyadoona la gaarsiiyey 2 216 koronka iswiidhishka ee sannadkii.\nMuwaadiniinta iswiidhishka ee ku talo jira iney u socdaalaan waddan ka mid ah waddammada dhaca EU ayay suurtagal u noqoneysaa iney ka maarmaan dal ku galka iyagoona isticmaali doona kaar-qarameedka aqoonsiga. Iyo weliba in kaarkaa loogu safri karo dalka boqortooyada ingiriiska. Isagoona uu is-bedelkani salka ku hayo howlaha ururka EU-da ee xuduudaha la isugu fureyo.\nHalka dhanka kale loo suurtageliyey haydaha la dagaalanka dunuubta ee dalkan Sweden iney daalacan karaan kaydka kombiyuuterka dunuubta ee waddammada ku midoobey ururka Midowga Yurub ee magaciisa loo soo gaabiyo VIS, halkaasina lagu keeydiyo xogaha shakhsiga, sawirka, summadda faraha cid walba oo viisa soo dalbata. Middaasina oo goolka laga leeyahey ay tahay sidii looga hor-tegi lahaa, loo sahli lahaa baaritaannada la xiriira falalka argagixis iyo dembiyada culculus.\nIsha/ Radio Sweden, Ekot, P4 Skaraborg.


Thursday May 03, 2018 - 19:01:13 in Wararka by Wariye Qoslaaye\nErgeyga Gaarka ah ee Qaramada Midoobay u qaabilsan Soomaaliya, Michael Keating, ayaa maanta bogaadiyey geesinimada iyo dedaalka suxufiyiinta dalka oo ka hawl gala mid ka mid ah meelaha ugu khatarsan dunida ee shaqaalaha warbaahinta.\n"Waxaan soo dhaweynayaa boqolaal saxafiyiin Soomaali ah oo naftooda halis ugu jira inay si joogta ah u qabtaan shaqadooda,” ayuu yiri Keating. "Warbaahinta saxda ah ee madaxbannaan waa mid lagama maarmaan ka ah dhammaan bulshooyinka dimoqraadiga ah, waa habab muhiim ah oo lagu xoojiyo awoodda si loo xisaabtamo,” ayuu yiri. "Qeyb muhiim u ah saxafada si ay u qabato shaqadooda waa in la soo afjaraa dhaqanka ciqaab la’aanta , Nasiib darro, dambiyada ka dhanka ah suxufiyiinta way sii fidayaan.”\nCali Maxamed Geedi oo Ka Hadlay Khilaafka DFS iyo Dowlad Goboleedyadda.\n19/11/2018 - 09:09:10\nWasiirka Maaliyadda iyo Gaashaandhigga oo Ka Wadahadlay Mushaarka Ciidamada Milatariga.\n10/11/2018 - 20:33:05\nMadaxda Somalia, Itoobiya iyo Eritrea oo Ka Wada Hadlaya Dhameystirka Heshiiskii Saddex Geesoodka.\n10/11/2018 - 09:56:04\n08/11/2018 - 20:38:50


INTERNATIONAL PARTNERS EXPRESS CONCERN OVER REPORTED EFFORTS TO CREATE NEW FEDERAL MEMBER STATE IN HIIRAAN REGION – Idil News\nJune 21, 2018 | Maxaa kasoo shirkii khamiislaha ahaa Ee Golaha Wasiirada Dowlada Puntland?\nJune 21, 2018 | Video:-Halkee marayaan tartanka ciyaaraha Kubada Cagta\nJune 21, 2018 | Dowlada Fadaraalka ah oo hor istaagtay xiriirkii beesha caalamka iyo Somaliland\nJune 21, 2018 | Madaxweyne Farmaajo oo gaaray caasimada Itoobiya Adis-Ababa\nJune 21, 2018 | Video:-Madaxweyne martin OO si weyn loogu soo dhaweeyay caasimada Garowe\nPosted By: Idil News Staff June 18, 2018\nVideo:-Ethiopian PM in Mogadishu to boost trade, diplomatic ties\nPosted By: Idil News Staff June 17, 2018\nECan Ethio-Somali Feed East-Africa?\nThe former University professor and Prime Minister of Ethiopia, Engineer Haile Mariam Desalegn once said the Ethio-Somali region has massive underground reserves of water. The…\nEthiopia has agreed on a joint investment in Somali ports in what could be seen as Premier Abiy Ahmed’s move to legitimise logistical deals initially…\nThe United Arab Emirates pledged a total of $3 billion in aid and investments to Ethiopia on Friday, an Ethiopian official said, a major show…\nPosted By: Idil News Staff June 15, 2018\nPRESS STATEMENT 06/2018 The UN Secretary-General’s Special Representative for Somalia, Michael Keating, sends his warm greetings to all Somalis as the holy month of Ramadan…\nDenmark has an undisclosed agreement with Somalia to return individuals to the Northeast African country, according to reports. The agreement provides for up to 12…\nA statement released by the Tigray People’s Liberation Front (TPLF), the ruling EPRDF’s oldest member, called Ethiopia’s recent decision to accept fully the Ethiopia-Eritrea Algiers…\nPRESS STATEMENT 07/2018 The United Nations Under-Secretary-General (USG) for Political Affairs, Rosemary DiCarlo, visited the Somali capital today and held a series of meetings with…\nPosted By: Idil News Staff June 13, 2018\nShirqoolka SNM iyo maahsanaanta reer Awdal.WQ.Siyad Ismaan Shiikh.\nShirqoolka_CAMUUD waxa u ugu dambeeyay Sil-silad Shirqoolo go’doomin ah oo horay #AWDAL loogu maleegay. Shalay, Xalay illaa saaka arday badan oo reer #Puntland ah…\nPosted By: Idil News Staff June 9, 2018\nMaamulka Somaliland Oo U Cabaad Iyo Baryategey Ethopia iyo Jabbuuti Oo Ay Aqbashay Puntlandna Ka Indho Iyo Dhego La’dahay\nWaxaan ku bilabayaa magaca Allah ee naxariis oo dhan iska leh. Dawladda Ethiopia oo gashan khamiiska IGAD ayaa soo qaaday olole iyo duulaan siyaasadeed, olohaas…\nPosted By: Idil News Staff June 4, 2018\nIsku Ekaanta Farmaajo iyo Cabdiqaasim Sallaad!!\nCabdiqaasim Sallaad wuxuu ka soo jeeday deegaanka Gobolka Galguduud dhalasho iyo dhaqan ahaan Farmaajo wuxuu kasoo jeedaaa Deegaanka Galguduud dhalasho iyo dhaqan ahaan. …\nJawaab Ku Wajahan Faysal Cali Waraabe Waxaan ku bilaabayaa magaca Allah ee naxariis oo dhan iska leh Faysal hadaladdiisa waxaa ka mid ahaa Daraawiisha Annagaa…\nPosted By: hassan qalaad June 2, 2018\nSaranseer Nin reer Mudug ah oo Saranseer ku magacdheeraa, ayaa la sheegey in xaaskiisa ay aad u dhibi jirtey oo harsi iyo hoyaad u diiddey….\nGaranwaa Waa waayada ka mid ah Saancaddaale ayaa geed Garanwaa la yidhaahdo tallaalay. Garanwaa (prosopis juliflora) degdeg ayuu u baxay oo yeeshey laamo dhaadheer, caleemo…\nWaxay ahayd magaalada Basel, sannadii 1897 markii ugu horraysay ee uu qabsoomo shirwaynihii ugu horreeyey ee Yuhuudda muddo 2kun oo sano ah, waana maalintii uu…


Madaxweyne Biixi Oo Ka Hadlay Taliye Ku Xigeenkii Ciidanka Asluubnta General Cabdiraxmaan Fooxle Oo Geeriyooday | #1Araweelo News Network\nHargeysa(ANN)-Marxuum Sareeye Guuto Cabdiraxmaan Liibaan Axmed (Fooxle) oo ahaa Taliye ku xigeenkii hore ee Ciidanka Booliska Somaliland xilligana ahaa Taliye ku xigeenka Ciidanka Asluubta, ayaa maanta lagu aasay magaalada Hargeysa.\nSareeyo Guuto Cabdiraxmaan Liibaan Axmed (Fooxle)\nMaruuxmka oo xalay ku geeriyooday Magaalada Hargeysa, waxa ka hadlay Madaxweynaha Jamhuuriyadda Somaliland, Mudane Muuse Biixi Cabdi, oo tlmaamay doorkii uu kasoo qaatay dhismaha qaranka.\nDahnbaalka rtacsida ah ayaa lagu yidhi, “Madaxweynaha Jamhuuriyadda Somaliland, Mudane Muuse Biixi Cabdi isagoo ku hadlaya magaciisa, ka dawladda iyo ka shacbiga Somaliland, waxa uu dhambaal tacsi ah u dirayaa, ciidamada kala duwan ee qaranka Somaliland, gaar ahaan ciidanka Asluubta, waxgaradka, waayeelka, aqoonyahanka, qoyska, ehelada, qaraabada, asxaabta, iyo shacbiga Jamhuuriyadda Somaliland ee uu ka baxay Alle ha u naxariistee Sareeye Guuto Marxuum Cabdiraxmaan Liibaan Axmed (Fooxle) oo ku geeriyooday xalay oo ay taariikhdu ahayd 25/05/2020, caasimadda Somaliland ee Hargeysa.


Maamulka Gobolka Banaadir oo Dhagax-dhigay Dhismaha Xarunta Degmada Hodan | Somali National Television - sntv.so\nHome BENAADIR Maamulka Gobolka Banaadir oo Dhagax-dhigay Dhismaha Xarunta Degmada Hodan\nMaamulka Gobolka Banaadir oo Dhagax-dhigay Dhismaha Xarunta Degmada Hodan\nMuqdisho (SNTV):- Ku-simaha Guddoomiyaha Gobolka Banaadir ahna Guddoomiye ku-xigeenka Maamulka iyo Maaliyadda Mudane Xuseen Maxamed Nuur ayaa maanta dhagax-dhigay xarunta degmada Hodan oo loo dhisayo qaab casri ah, taasoo ku burburtay qaraxii ka dhacay bishii Sebtembar ee sanadkii hore.\nGuddoomiyaha degmada Hodane Cabdixakiin Cabdiraxmaan ayaa tilmaamay muhiimadda ay leedahay dib-u-dhismaha xarunta Degmada, isagoo ka sheekeeyey dhibaatadii dhacday bishii Sebtemar 2018, taasoo tiiraanyo gaar ah ku reebtay dadka deegaanka, Waxana uu sheegay in dib-u-howlgelinta xarunta degmada ay qeyb muhiim ah ka qaadan doonto gaar siinta adeegyadii kala duwanaa ee shacabka ku nool Hodan.\nKu-simaha Guddoomiyaha Gobolka Banaadir Mudane Xuseen Maxamed Nuur ayaa tilmaamay ahmiyadda ay degmada ku leedahay gobolka, gaar ahaa xaruntii adeegga, wuxuuna sheegay in maamulka gobolka Banaadir uu awooddiisa galinayo in Hodan ay ahaato mid xasiloon oo hormarka la qaybsata degmooyinka kale, dadka degana looga baahan yahay inay kaalintooda qaataan dib-u-dhiska.\nGuddoomiye Xuseen ayaa ka codsaday bulshada degmada Hodan in lala shaqeeyo maamulka iyo kan gobolka Banaadir, islamarkaasna loo midoobo sidii looga hortagi lahaa cidkasta oo cadow ku ah nabadda Caasimadda.\n“Xarunta degmada Hodan ee maanta aan dhagax-dhigayno waxaa burburiyey koox cadow ku ah horumarka iyo jiritaankeena, waana in meel looga soo wada jeesto wax walba oo dib-u-dhac lana doonaya, maamulka gobolka Banaadir na wuxuu diyaar u yahay idinkoo isku duuban inuu gacan idinku siiyo horumarinta degmadiina iyo sidii dib loogu soo celin lahaa kaalinteedii”.ayuu yiri Guddoomiye ku-xigeenka Maamulka iyo Maaliyadda Gobolka Banaadir\nMunaasabadda dhagax-dhigga ayaa waxaa ka soo qeyb galay Xoghayaha Guud ee Gobolka Banaadir Mudane Cumar Cabdirisaaq Xuseen, Guddoomiye ku-xigeenka Arrimaha Bulshada Marwo Basmo Caamir Axmed iyo masuuliyiin heer gobol iyo heer degmo ah.\nPrevious articleWasiirka Difaaca dalka oo soo xiray tababarka Xoojinta isku xirka Howlaha Taliska Guud ee Ciidanka Xoogga dalka\nNext articleWasiirka Waxbarashada XFS oo xafiiskiisa ku qaabilay safiirka Turkiga u fadhiya Soomaaliya


Waddani Oo London Gudoomiye Uga Dhigay Siyaasi Saamayn Ku Leh Beesha Bariga Burco + Halka Uu Ka Soo Jeedo Iyo Sababta Lagu Doortay [Ma Dhabaa In Uu Codka Beesha……Akhri]\n12 August 2017 18:13 in Wararkii Maanta by Xarunta Guud\nWaddani Oo London Gudoomiye Uga Dhigay Siyaasi Saamayn Ku Leh Beesha Bariga Burco + Halka Uu Ka Soo Jeedo Iyo Sababta Lagu Doortay Ma Dhabaa In Uu Codka Beesha……Akhri\nSiyaasiga Rug Cadaaga Ah Ee Saleebaan Aadan Jaamac (Dheere) ayaa ah xeel dheere sita Shahaadada PHD isla markaana ka si wayn uga dhex muuqda siyaasadda xisbiyada dalka ayaa loo magacaabay Gudoomiyaha Bariga magaalada London ee xisbiga Mucaaradka ah ee Waddani.\nSaleebaan Dheere oo ka soo jeeda Beesha Bariga Burco ayaa xilkan qabtay iyada oo fooda ay inagu soo hayso Doorashadii Madaxtooyadu waxaana xisbi mucaaradeedka Waddani uu Aadan Dheere u cugtay in uu hogaamiyo siyaasadda xisbiga ee Bariga London.\nSaleebaan Dheere ayaa noqon kara shaqsi is bedel siyaasadeed ku keena xisbiga uu ka tirsanaa ee Waddani isaga oo markii hore aan wax xil ah ka haynin xisbiga gudihiisa marka la eegayo hogaanka laamaha dibada ee Waddani.\nEx Wasiir Mustafe Abraar Oo Gudoomiye Cirro Dhaliilo Xoogan U Soo Jeediyay Iyo Xiligan Oo Uu Sheegay Inaanu Hadalkiisu M\n[DEG DEG:-] Guddoomiyihii Xisbiga Waddani Ee Mareykanka Oo Is Casilay Iyo Saameynta Uu Ku Yeelan Doono Waddani [Halis S\nHambalyo Suldan Ali suldaan Mohamuud war-qabe.(suldaanka beesha Sanbuur)\n[Halkan Ka Eeg]:-Trump Oo Badalay Lataliyihiisii Ammaanka Qaranka+[Sababta]\nGuri Casri Ah Oo Magaalada Burco Lagaaga Dhisay Iyo Qoyskaaga Oo Uu Anfacayo [Hore U Gaadh]


Shirkii Wada Tashiga Madaxda Qaranka Soomaliyeed oo Ka Furmay Muqdisho (dhegayso) – Radio Daljir\nShirkii Wada Tashiga Madaxda Qaranka Soomaliyeed oo Ka Furmay Muqdisho (dhegayso)\nOktoobar 29, 2017 12:37 g 0\nShirkani oo ka qabsoomay xarunta Madaxtooyada Villa Soomaaliya ee Muqdisho ayaa waxaa sidoo kale ka qayb galay Madaxweynaha DFS Mudane. Maxamed Cabdullaahi Maxamed Farmaajo, Ra’iisul Wasaaraha Soomaaliya Xasan Cali Khayre, Madaxweynaha Jubbaland Axmed Maxamed Islaan, Madaxweynaha Koonfur Galbeed Shariif Xasan Shiikh Aadan, Madaxweynaha Galmudug Axmed Ducaalle Geelle Xaaf, iyo Madaxweynaha Hir-shabeelle Maxamed Cabdi Waare.\nWasiirka Wasaaradda Arrimaha Gudaha, Fadaraalka iyo Dib u heshiisiinta Cabdi Faasax Saciid Juxa ayaa ka warbixiyey ajandaha lagaga arrinsan doono shirkani wada tashi ee Muqdisho uga furmay DFS iyo dawladdaha xubnaha ka ah DFS, waxaana uu sheegay Wasiirku in shirka lagaga arrinsan doono guud ahaan amniga guud ee dalka iyo aarimaha kale ee ubaahan in laga yeesho wada tashiga.\nMadaxweynaha dawladda Puntland ahna Guddoomiyaha Madasha Wada tashiga dawladdaha xubnaha ka ah DFS ayaa uga tacsiyey shacabka Soomaaliyeed dadkii ku waxyeeloobey qaraxii shalay 28 October 2017 ka dhacay hotel Naasa Hablood ee magaalada Muqdishio , isagoona Madaxweynuhu Alle uga baryey intii ku nafweydey qaraxaasi inuu samir iyo iimaan ka siiyo Eheladii, Qarabadii iyo Asxaabtii ay ka baxeen, waxaana uu Madaxweynuhu Eebbe weyne u waydiinayaa inuu denbigooda dhaafo kuna abaal mariyo Janatul fardawsa.\nSidoo kale Madaxweynaha dawladda Puntland Dr. Cabdiweli Maxamed Cali Gaas ayaa Alle uga baryey intii ku dhaawacantay qaraxaasi inuu u boogadhayo, Allena caafimaad taama shiiyo, isla markaana waxa uu Madaxweynuhu shacabka Soomaliyeed ku booriyey inay meel uga soo wada jeestaan cadawgooda gumaadaya ee Al-shabaab.\nUgu danbayn, Shirkani wada tashi ee Muqdisho uga furmay madaxda qaranka Soomaliyeed ayaa lafilayaa in lasoo gebagebeeyo maalmahan soosocda, isla markaana laga soo saaro go’aamo dhaxal gal ah.\ndhegayso wariyaha Radio daljir ee Muqdisho oo warbixintan Muqdisho kaso diray\nAfhayeenka Wasaaradda Amniga oo ka Hadlay Weraarkii iyo Qarixii Shalay ee Naasohablood 2 (dhegayso)


DAAWO_Ciyaaryahankii Hore Ee Arsenal Emmanuel Eboue Oo Darbijiif Noqday Hantidiisii Oodhan Lagala Wareegay Inuu Isdilo Oo Kafikiray Iyo Galatasaray Oo Si Deg Dega … | Camuud News Media Network\nHome » CAMUUDMEDIA LIVE NEWS » DAAWO_Ciyaaryahankii Hore Ee Arsenal Emmanuel Eboue Oo Darbijiif Noqday Hantidiisii Oodhan Lagala Wareegay Inuu Isdilo Oo Kafikiray Iyo Galatasaray Oo Si Deg Dega …\nDAAWO_Ciyaaryahankii Hore Ee Arsenal Emmanuel Eboue Oo Darbijiif Noqday Hantidiisii Oodhan Lagala Wareegay Inuu Isdilo Oo Kafikiray Iyo Galatasaray Oo Si Deg Dega …\nCiyaaryahankii caanka ahaa ee Arsenal Emmanuel Eboue oo xanuun xaga dhibirka ah haleelay ayaa cidla kusoo dhacay kadib markii xaaskiisa Aurelie iska furtay maxkamadna xukuntay inuu soo wareejiyo Gurigiisa iyo hanti uu lahaa.Ciyaaryahankani ayaa dhaqaalihiisa ay maamuli jirtay xaaskiisu isla markaana si farsamaysan ku khiyaantay inay ka saxeexdo dhamaan dhaqaalaha Akoontiisa kusoo dhacayay oo malaayiin Pound ahaa.Waxa uu yidhi bangiga ayaa la,igu khiyaamay waxaana aan ahaa aabo 3caruura iyo xaaskiisa u daacada waxaan helaba iyadaan u dirayay waxaanse ogaaday inaan qaldanaa maantana cidla ayaa taagan ahay.\n34 sanno jirkan reer Ivory Coast ayaa u ciyaarayey kooxda Arsene Wenger intii u dhexeysay 2004 illaa 2011kii, waxaana la aaminsan yahay in hab maamulkiisa xun uu sabab u noqday inuu lumiyo wixii hanta uu lahaa oo dhan, sidoo kale seddaxdiisii caruurta aheyd ayaa waxaa ka wadatay xaaskiisii .\nKadib markii warbaahinta laga arkay ninkaasi rafaadsan iskuna dayay inuu isqariyo is dadku u garan ayaa waxaa usoo gurmaday Madaxa Kooxda Galatasaray ee dalka Turkiga Fatih.Emmanuel Ebaoue ayaa yidhi waan ku faraxsan ahay in Gudoomiyaha Galatasaray uu go,aansado inuu icaawiyo waana aabahay oo kale wuuna ku mahadsan yahay in noloshayda wax ka taro waanan qabanayaa shaqada la,ii dhiibay.Galatasaray ayaa ciyaaryahankani khasaaray u qorshaysay inuu tobobare u noqdo kooxda da,dda yar ee galatasaray..


Cali Guudlaawe oo amaray in la soo qabto cidii ka dambeysay dilkii Taliyaha Booliska Hiiraan - SHABAKADDA WARBAAHINTA GEESGUUD | SHABAKADDA WARBAAHINTA GEESGUUD\nCali Guudlaawe oo amaray in la soo qabto cidii ka dambeysay dilkii Taliyaha Booliska Hiiraan\nJune 12, 2019 | Filed under: WARARKA SOOMAALIYA | Posted by: Wardoon\nKusimaha Madaxweynaha Maamulka Hir-Shabeelle ahna Madaxweyn3 kuxigeenka`Maamulkaas ayaa marka hore ka tacsiyadeeyay dilkii taliyihii qeybta Booliska Gobolka Hiiraan Gaashaanle Dhexe Maxamed Mocow,kaas oo ku geeriyooday dagaalkii ka dhacay deegaanka Kalabeyr.\nWaxa uu sheegay Cali guudlaawe in Odayaasha Dhaqanka iyo waxgaradka deegaanada Hir-Shabelle ka qeyb qaataan xalinta dagaalkii ka dhacay deegaanka Kalabeyr,sidoo kale waxaa uu amray in la soo qabto dadkii dilay taliyihii qeybta Booliska Gobolka Hiiraan.\n“Danbiile dilay sarkaal noo wada muhiim ahaa waxeey Dowlada Hirshabelle balan qaadaysaa in lala tiigsan doono garsoor cadaalad ah ayuu yiri Cali Guudlaawe Madaxweyne kuxigeenka Maamulka Hir-Shabeelle”\nMarka laga soo tago hadalka Kusimaha Madaxweynaha ahna Madaxweyne kuxigeenka Maamulka Hir-Shabeelle Cali guudlaawe Xuseen ayaa waxaa xusid mudan in taliyaha uu ku geeriyooday dagaalkii deegaanka Kalabeyr ku dhexmaray Ciidamada Booliska Hir-Shabeelle iyo kuwo daacad u ah Yuusuf Dabageed.\nSidoo kale dagaalkaas ayaa waxaa si kulul uga hadlay xubno ka tirsan golaha Wasiirada iyo Baarlamaanka Hir-Shabeelle, iyaga oo ku baaqay in wadahadal waxwalba lagu dhameeyo.


”Waa ‘qoraal sharci darro’ ah!!” – Shiinaha oo markale weerar cad ku qaaday diinta Islaamka (Muxuu sameeyey?) | Hadalsame Media\nHome Arrimaha Caalamka ”Waa ‘qoraal sharci darro’ ah!!” – Shiinaha oo markale weerar cad ku...\n”Waa ‘qoraal sharci darro’ ah!!” – Shiinaha oo markale weerar cad ku qaaday diinta Islaamka (Muxuu sameeyey?)\n(Beijing) 16 Okt 2021 – Sharikadda Apple ayaa kaydkeeda apps-ka ee dalka Shiinaha ka tirtay mid ka mid apps-ka ugu caansan caalamka ee Qur’aanka laga akhristo.\nApp-kan oo la yiraahdo Quran Majeed ayaa Middle East Eye u xaqiiijiyey in app-kan oo uu saldhiggiisu yahay dalka Pakistan meesha laga saaray, iyadoo markii ay Apple la xiriireen loo sheegay in ay la hadlaan qaybta internet-ka faafreebta ee Shiinaha (Cyberspace Administration of China (CAC)).\nIdaaacadda BBC ayaa iyaduna shaacisay in Quran Majeed la tuuray kaddib markii ay sidaa Apple ku amartay dowladda Shiinuhu, iyadoo weliba ku doodday in app-ku uu sido wax ay ku sheegeen ”qoraal sharci darro ah.”\nQuran Majeed oo ay leedahay Pakistan Data Management Services (PDMS) ayaa waxaa dunida ka isticmaala ilaa 40 milyan oo qof, kuwaasoo milyan ka mid ihi ay Shiinaha joogaan.\nHasan Shafiq Ahmed, madaxa koritaanka app-ka, ayaa MEE u sheegay in PDMS ay “hollinayso inay la xiriiraan CAC iyo hay’adaha ay khuseeyso” si app-ka loosoo celiyo.\nShiinaha ayaa weerar adag ku haya diinta iyo shacaa’irta Islaamka, isagoo wax lagu tilmaamay maskax-dhaqid ka wada gobolka ay Muslimiintu leeyihiin ee Xinjiang oo ay ku nool yihiin dadka Uighurs.\nPrevious article”Somalia mar bay si sahlan nagu qabsan kartey iskamana difaaci karin!” – Saxaafadda Kenya oo qaadaa dhigaysa Somalia\nNext articleKooxda Inter Milan oo rikoodh cusub oo dhanka safarka ah dhigtay + Sawirro


Home News RW. Kheyre “Wasiir walba waxaan ka rabaa laba xildhibaan iyo kabadan. Wasiirkii...\nRW. Kheyre “Wasiir walba waxaan ka rabaa laba xildhibaan iyo kabadan. Wasiirkii keeni waayo…


Booliska Muqdisho oo Baafiyey Magacyada 10 qof oo Qaraxyo wada iyo mid ka mid ah oo hadlay | Aftahan News\nBooliska Muqdisho oo Baafiyey Magacyada 10 qof oo Qaraxyo wada iyo mid ka mid ah oo hadlay\nMuqdisho(Aftahannews):- Taliska Ciidanka Ammaanka dalka Soomaaliya, ayaa baahiyey magacyada dad ay baafinayaan oo ay sheegeen inay ku hawlan yihiin inay Qaraxyo ka fuliyaan gudaha magaalada Muqdisho oo ay xuseen inay joogaan, kuwaasoo ay sheegeen inay ka tirsan yihiin Malleeshiyada Al-Shabaab ee ka midka ah argagixisada Al-Qaacida.\nCiidanka Booliska dawladda Soomaaliya waxay sheegeen oo ay baafinayaan magacyada toban 10 Ruux oo ay sheegeen inay joogaan Muqdisho, kana tirsan yihiin Al-Shabaab, isla markaana ay damacsan yihiin inay isku qarxiyaan goobo ka mid ah magaalada Muqdisho ee Caasimadda dalka Soomaaliya.\nInkasta oo aanay Booliisku sheegin xilliga ay doonayaan Raggan inay qaraxyada ka fuliyaan Caasimadda ayaa haddana waxa mid ka mid ah dadkan oo magacyooda iyo taleefoonkooda lasoo bandhigay uu VOA-da u sheegay inaanu ka mid ahayn Al-shabaab, khatarna aanu ku ahayn ammaanka Muqdisho.\nAfhayeenka Booliiska Soomaaliya Qaasim Axmed Rooble oo la hadlay Laanta Afka Soomaaliga ee Idaacadda VOA, ayaa sheegay in Raggani ay yihiin kuwo ay Ciidammada Sir-doornka dowladdu magacyadooda iyo taleefoonnadooda soo heleen, waxaanu yidhi; “Ciidamada dowladda ee dhar cadka ah ayaa magacyada iyo taleefoonnadan soo helay, waana kuwo lagu kalsoon yahay oo la hubiyay, waxaana wadnaa qorshihii aan kusoo qaban lahayn.”\nSidoo kale, Afhayeenka Booliska Soomaaliya oo la weydiiyay sababta ay u shaaciyeen intii ay howlgal sameyn lahaayeen ayaa sheegay inay doonayaan inay shacabka la wadaagaan in xubnahan ay kusoo wargeliyaan ciidamada amniga haddii ay arkaan.\nDadka magacyadooda lasoo bandhigay ayaa kala ah: Ibraahim Cabdiraxmaan Axmed, Maxamed Nuur Muunye, Cabdirisaaq Yuusuf Aadan, Maxamed Xirsi Yuusuf, Maxamed Shirwac Cali, Xuseen Yuusuf, C/llaahi Raage Cumar, Maxamed Cabdi Cali, Xasan Cali Liibaan iyo Bilaal Aadan Khayre.\nBalse nin magaciiisa ku sheegay, Cali Muxamed Afrax oo ka mid ah dadka ay soo bandhigeen taleefooonnadooda ciidamada booliiska Somalia oo la hadlay VOA-da ayaa sheegay inuusan wax lug ah ku lahayn eedeynta loosoo jeediyay.\n“Shacab badan oo aan garanayo ayaa i soo wacay iyagoo i leh Al-shabaab miyaa ka mid noqotay, waa maxay arrinta ay booliisku soo bandhigeen, balse booliiska, suxufiyiinta iyo cid kale oo isoo wacday ma jirto weli,” ayuu yiri wiilkan Afrax ku sheegay magaciisa.\nMar la weydiiyay wuxuu ka shaqeeyo iyo inuu khatar ku yahay amniga Muqdisho ayaa sheegay inuu ka shaqeeyo rinjiyeynta guryaha, wax khatar ahna uusan ku ahayn amniga dalka, gaar ahaan Muqdisho. Sidoo kalena uusan ahayn booliis iyo Al-shabaab midna.\nTallaabadan ayaa noqonaysa tii ugu horreysay oo booliiska Somalia ay si rasmi ah u soo bandhigaan, iyadoo hay’adaha ammaanku ay dhowr jeer ka digeen inay dhici karto in Muqdisho ay xaalad amni oo khatar ah gasha bisha Ramadaan ee foodda nagu soo haysa.


Qofkasta oo Maamul hayaa Dhaliil waa yeelankaraa\nMaxamed Cabdullahi Cumar\nMarkaad u fiirsato webseydyadda ka soo baxa Puntland ama ka soo baxa Mogadishu oo dawladdiidka ah waxay shegaan Dhaliilaha Madaxdda Puntland,balse ma sheegaan wanaaga madaxda Puntland,waxaana ka dareemikartaa in ay Jecelyihiin in Isbedel ka dhaco Puntland,ama ay Burburto iyagoo Rag Puntland u dhashay oo dibadaha ku sugan ku sharaxa webseydyadooda.\nWaa arin fiican in Madaxda La dhaliilo loona sheego qaladkooda , haddii ay wanaagsameyaana lagu amaano si ay ugu noqoto dhiirigelin, lakiin ma-aha in cadifad qabiil iyo nin jeclaysi qof wax looga qaro, amaan iyo xumaan, ee waa in qofku waxaa uu mudanyahay sax iyo qalad loo mariyo\nMarkaan is barbardhigo Maamuladdii soo maray Puntland, waxaa mid waliba yeelanayaa wanaag iyo dhaliil,\nXiligii Odayada Dhaqanka iyo Ganacsatada Puntland, waxay ku jireen Dagaal, kaas oo ay sameyeen Abaabul fican oo lagu hantay Dhulkii laga qabsaday, waxay soo dhaweeyeen dadkii soo barakacay oo ay u fidiyeen kaalmo macnawi iyo maadi ah, waxay ka ilaaliyeen isku dhaca qabiilka wada dhashay oo ay ka dhigeen mid degaanka wada wadaaga.\nWaxay dhaliishoodu ahayd in ay gacanta u galeen Itixaad oo ay u arkeen dad muslim ah oo aan qabiil isu bahaysan balse towxiidku ka dhaxeeyo oo walaala ah , waxayna gacanta u geliyeen Dekaddii iyo Airporkii Magaladda Bosaaso , waxay noqotay in meelkasta ay isaga yimaadaan oo Hub iyo dhaqaale iyo cudud meleteri oo itixaada ay abuuranto.\nXiligii Mohamed Abshir, waxaa uu sii xoojiyey in ay magaladda Bosaaso ka taliyaan Itixaad oo ay odayadii kala wareegaan dadkna kala badbaadiyaan, waxaa uu door ka cayaaray in uu Somaali isu keeno oo dawlad yeelato, isagoo go,gol u fdiyey dhamaan uguna baaqay in Somalia Dawlad ay yeelato, waxaa uu ka ilaaliyey Puntland in ay qabiil u dagaalaman.\nDhaliisha uu lahaa Masamayn mammul tayo leh, waxaa uu ku mashquulay Arimaha Soomaliya,ilaa Itixaad ay Garoowe saacado ku haystaan, kuna qabsadaan puntland,kama qaban wax Mashaariic ah\nMaamulkii Abdullahi yusuf, waxaa uu sameeyey cidan tayo leh, waxaa uu Ciribtiray Itixaad oo ahaa siyaasad lagu qabsado dhulka puntland iyadoo diin la hulaabanyahay calooshana qabiil tirtir ka buuxo, waxaa uu asaasay maamulka maanta lagu hirto ee wanaaga badan waxaa uu ku hamiyey mar uun in uu ummadda somaliyeed uu dhibta ka saaro ilaa uu gaaray hamigiisii ,waxaa uu sameeyey tanaasul iyo heshiis mudan in lagu daydo, oo dagaala la samaynkaro lana heshiin karo, oo nabadu macaantahay,waxaa asaasay oo dhameeyey Astaan madaxdooyo oo qiimo ku fadhida,wax kale kuma fekerin oo aan ahayn in uu soomali mideeyo\nDhaliisha uu leeyahay, wax mashaariic ah ma samayn, dhaqaalihii waxaa uu ku bixiyey arimo siyaasadeed, iyo in hadba qabqablayaasha in uu midba markiisa siiyo, si uu u hello tageeridiisa, waxaa uu abuuray dagaal qabiil oo maal iyo naf badan ku baxay\nLa soco qaybta 2 ee Xiliga Gen. Cade


Hogaamiyaha mucaaradka ee Ruushka oo lagu daweynayo dalka Jarmalka | warsanradio baydhabo\nHome WARARKA MAANTA\tHogaamiyaha mucaaradka ee Ruushka oo lagu daweynayo dalka Jarmalka\nHogaamiyaha mucaaradka ee dalka Ruushka Alexei Navalny oo xanuunsaday maalma kahor ayaa la geeyay dalka Jarmalka, si halkaas loogu daweeyo.\nNavalny ayaa ku jira xalad miir daboolan ah, waxaana diyaarad gaar ah looga qaaday dalka Jarmalka.\nXukuumadda Moscow ayaa la sheegay inay oggolaatay in dalka dibadiisa lagu soo daweeyo.\nDadka la shaqeeya waxay shegeen inay ka shaki qabaan in la sumeeyay, waxaana dowladda ay ku eedeeyeen inay isku dayayaan inay daboolaan wixii ku dhacay.\nDhakhaatiirta ku daweneysa Navalny gudaha dalka Ruushka ayaa soo jeediyay in uu aad u xanuunsan yahay, una baahan yahay in la geeyo gooba kale oo wax looga qaban karo xaaladiisa.\nHaseyeeshee markii dambe waxaa ay sheegeen in xaaladiisa ay soo wanaagsanaatay. Xaaskiisa Yulia ayaa ula safartay dalka Jarmalka.\nDiyaaradda looga soo qaaday Ruushka ayaa waxaa usoo kireeyay hey’ad ka shaqeysa arrimaha nabadgelyada, waxaana laga dejiyay garoonka diyaaradaha ee Tegel ee Berlin. Markii laga qaaday garoonka ayaa durbadiiba waxaa horay laga geeyay isbitaalka Charité.\nAsaasaha hey’adda fududeysay gargaarka caafimmaad ee loo fidiyay Navalny, Jaka Bizilj waxaa uu warfidiyeenada u sheegay in “xaaladda Navalny ay tahay mid aad u daran”.\n“Ma ahan oo keliya in aan isweydiino in uu noolaanayo iyo inkale ee waa in aan isweydiinaa dhibaatada gaartay inta ay la egtahay.”\nDhakhtarka gaarka ah ee Nvaalny, Anastasia Vasilieva, ayaa loo diiday in uu arko bukaankiisa intii uu ku sugnaa Ruushka, waxaase uu shegay in uu rajeynayo in uu caafimmaadi doona mar haddii la geeyay Jarmalka.\n“Waxaan hubaa in ay daweyn karaan oo jirkiisa ka saari karaan waxwalba oo gudaha u galay.”\nKahor inta aanan laga qaadin dalka Jarmalka, shaqaalaha caafimmaadka ee la tacaalayay xaaladiisa waxaa ay sheegeen in xaaladiisa aanay sidaa khatar usii ahayn.\nQoraalka sawirka,Alexei Navalny oo laga dejiyay dalka Jarmalka\nMr Navalny oo madax ka ahaa olole looga soo horjeedo musuqmaasuqa la sheegay in ay ku kacdo dowladda Ruushka ayaa xanuunsaday xilli uu saarnaa diyaarad, waxaana si degdeg ah diyaaradda loogu dejiyay magaalada Omsk ee dalka Ruushka, halkaas oo dhakhaatiirta caafimmaadka ay sheegeen in uu galay kooma, ayna ku dedaalayaan sidii loo badbaadin lahaa noolashiisa.\nKoox la shaqeysa isaga waxay sheegeen inay tuhmayaan in shaah uu ka cabay maqaaxi ku taalo garoonka wax loogu daray. Ilaa iyo hadda se ma jirta cid kale oo ka hadashay waxa ku dhacay Navalny.\n“Waxaan u maleynaynaa in la sumeeyay islamarkana shaah wax loogu daray,” ayay tiri Ms Yarmysh oo ah afhayeen u hadashay hey’adda uu la shaqeynayay Navalny.\nWaxaa kale oo ay intaa raacisay in Mr Navalny uu doonayay in uu dib ugu soo laabto magaalada caasimadda ee Moscow, wuxuuna kasoo safray isla magaalada hadda uu ku xanuunsan yahay.\nAqalka Kremlin-ka ee looga arrimiyo dalka Ruushka oo ka hadlay arrintan ayaa sheegay “inay caafimmaad u rajeynayaan” hogaamiyaha xanuunsanaya.\nMr Navalny ayaa ah nin si weyn u dhaliila madaxwaynaha Ruushka Vladimir Putin oo in muddo soo maamulayay dalkaas, isagoona soo qabtay xilal kala duwan.\nMr Navalny, oo 44 sano jir ah ayaa muddo sanado ah waxaa uu laf dhuun gashay ku ahaa madaxweyne Putin. Bishii Juun, isbadel lagu sameeyay dastuurka dalkaas ayuu ku tilmaamay “afgembi iyo xadgudub ka dhan ah” dastuurka.\nIsbadelka lagu sameeyay dastuurka Ruushka ayaa madaxweynaha dalkaas, Mr Putin u oggolaanaya in uu xafiiska sii joogo kadib marka uu dhammaado muddo xileedkiisa.\nXoghayaha arrimaha dibadda ee Britain, Dominic Raab oo ka hadlay xaaladda Navalny ayaa sheegay “in uu aad uga walaacsan yahay” xaaladdiisa iyo in la sumeeyay.\nMr Alexei Navalny oo ah hogaamiyaha mucaaradka ee Ruushka oo ah dal uu xifaaltan badan kala dhaxeeyo dalalka reer galbeedka ayaa xabsiga la dhigay dhowr jeer, walow markii dambe lasii daayay.\nInkastoo dadka wax fallanqeeya ay ku tilmaaman hogaamiye ay ka awood badan tahay dowladda uu dhaliilo, haddana waxaa marar badan uu hogaamiyay dibadbaxyo ballaaran oo looga soo horjeedo xukuumadda Moscow, waxaase aan la ogeyn waxa ay xaaladiisa ku dambeyn doonta.\nHogaamiyaha mucaaradka ee Ruushka oo lagu daweynayo dalka Jarmalka was last modified: August 23rd, 2020 by Admin\nMaxay ka wada hadleen Kheyre iyo Qoorqoor ?\nAkhriso:¬-Maraykanka oo ku tilmaamay weerarkii lagu qaaday Saakow mid jawaab u ah Alshabaab


Midowga Afrika oo ku dhawaaqay qorshe halis ku ah Madaxweyne Farmaajo. | Warbaahinta Ayaamaha\nMidowga Afrika oo ku dhawaaqay qorshe halis ku ah Madaxweyne Farmaajo.\nMUQDISHO-AYAAMAHA-Golaha Nabadda iyo Amniga midowga Afrika ayaa ku celiyay in ay ka go’an tahay in la dhiso hawlgalka xasilinta dhinacyada badan ee AU-UN ee Soomaaliya, kaasoo lagu beddelayo howlgalka hadda jira ee AMISOM.\nWar mutiyeed kasoo baxay golaha Nabadda iyo Amniga, ayaa lagu sheegay in habkani yahay habka ugu wanaagsan ee lagu xaqiijin karo laguna heli karo maalgelin waara oo ka timaada Qaramada Midoobay iyo saaxiibada kale ee taageera Soomaaliya .\nBalse, golaha Nabadda iyo Amniga Midowga Afrika wuxuu qiray in hawl-gal kasta oo mustaqbalka ah oo lagu beddelayo AMISOM ay tahay in ay taageero iyo oggolaansho ka helaan Dowladda federalka Soomaaliya iyo sidoo kale Golaha Ammaanka ee Qaramada Midoobay.\nWar-murtiyeedka ayaa lagu sheegay in howlgalkan uu yahay hab dhammaystiran oo wax looga qabanayo xaaladda amniga Soomaaliya, taageeridda hirgelinta arrimaha siyaasadda ee taagan, iyo wax ka qabashada colaadaha iyo dib u dhiska iyo nabadaynta Soomaaliya.\nGolaha Nabadda iyo Amniga midowga Afrika ayaa ka codsaday guddiga midowga Afrika inuu sii wado la-tashiyada Qaramada Midoobay ee diyaarinta Warbixinta Wadajirka ah ee maalgelinta howlgalkan, ku wareejinta mas’uuliyadda amniga ee lagu wareejinayo ciidamada amniga Soomaaliya ee dhamaadka sanadka 2023.\nSi kastaba ha ahaatee, waajibaadka howlgalka AMISOM ayaa ku eg 31ka Diseembar 2021, waxaana golaha nabadda midowga Afrika uu ka codsaday golaha ammaanka Qaramada Midoobay in la gaaro heshiis.\nDowladda Soomaliya ayaa horey uga timid qorshahaan ka yimid midowga Afrika, iyadoo caddaysay in ay ka doorbidayso in howlgalka AMISOM lasoo gabagabeeyo, isla markaana ciiddamada qalabka sida ee Soomaaliya ay la wareegaan masuuliyadda amni ee dalka.


Dhagayso Barnaamijka Ciyaarahaha Radio Daljir wariye Zucdi Cawiif. – Radio Daljir\nDhagayso Barnaamijka Ciyaarahaha Radio Daljir wariye Zucdi Cawiif.\nSeteembar 1, 2016 4:18 b 0\nGarowe, Sep 01 2016 – Barnaamijka ciyaaraha Radio Daljir waxaa maantay idinla socodsiinaysa wariye Zucdi Cawiif, waxaana barnaamijku idinkaga imaanaya Daljir xaruteeda Garowe, waxaad ku maqli doontaan qodobadii ugu dambeeyay ee Ciyaaraha aduunka\nDHEGEYSO-Xildhibaan Jeesow oo beeniyey inuu kudhaawacmay qarixii SYL.


Tiraba laba Duulimaad oo lacag ah oo Baal marsan sharciga ganacsiga addunka oo Hargeysa Loo Wal-Waalay. – Xeernews24\nTiraba laba Duulimaad oo lacag ah oo Baal marsan sharciga ganacsiga addunka oo Hargeysa Loo Wal-Waalay.\n28. Januar 2017 /in WARAR/NEWS /von admin\nShirkadda is-gaadhsiinta ee Telesom ayaa laba dulimaad maanta ku soo daabushay oo Hargeysa keentay qayb ka mid ah lacagti Zaadka ee u taalay baananka Jibouti ka dib markii tan iyo shalay ay macaamil tiro badani ay safaf dhaadheer u galeen inay lacagtoodii Zaadka ugu jirtay kala baxaan .Macaamiisha ku qumaamay xafiisyada telesom si ay lacagta Zaadka ula baxaan ayaa waxa sababay amar ay xukuumadda Somaliland shalay soo saartay oo shirkadaha Zaadka iyo e-Dahab faraya in aan wax ka yar $100 la isugu diri karin mobile-da lacagta lagu shubto taasoo ay xukuumaddu ku micnaysay inay wax kaga qabanayso hoos-u-dhaca qiimaha sarifka Shilinka Somaliland marka la barbar dhigo Doolarka Maraykanka.Waxa kale oo ay xukuumaddu amar ku bixisay in haka Doolar lagu sarifo SlSh 7000 ka dib markii uu sicirka sarifka ee Doolarku suuqa ka gaadhay 8600 Shilin todobaadkii u dambeeyey iyadoo uu ahaa 7200 laba bilood ka hor.\nHasa yeeshee talaabooyinka ay xukuumaddu qaaday ee ku waajahan sicir bararka maceeshada iyo hoos-u-dhaca Shilinka ayaa u muuqda inay yihiin qaar degdeg loo gaadhay oon cilmiyesneyn iyadoo ay go’aamadii xukuumaddu khalkhal ay suuqii ku ridaan mooyaane aanay ilaa hadda wax ka tarin mushkiladii la rabay inay daweeyaan.Inkastoo shalay iyo maantaba halka doolar lagu sarifayey 7000 hadana suuqa lagama helayn wax Doolar ah iyadoo qofka lacagta Maraykanka u baahda suuqa madaw kagaga badalanay 8600 waliba hadii la helo.Mana jirto ilaa hadda wax iska dhimo ascaartii maceeshadda inay sii kordhaan mooyaane\nhttps://www.xeernews24.com/wp-content/uploads/2016/11/Unbenannt-3.png 111 452 admin https://www.xeernews24.com/wp-content/uploads/2017/06/xeernews-1.png admin2017-01-28 17:44:592017-01-28 17:53:39Tiraba laba Duulimaad oo lacag ah oo Baal marsan sharciga ganacsiga addunka oo Hargeysa Loo Wal-Waalay.\ndhageysi Haboon Ummad wada Huruda iyo sidda loogu Heshiiyey


SomaliTalk.com » SOOMAALI-WAYN: Dhalashadeedii iyo Dhabar-jabkeedii | Casharkii XXI-aad\nDaabaco | Print | Faafin: SomaliTalk.com: Wednesday, February 29, 2012 // Jawaabaha waa la xiray\nMarkii magaalo madax-dii Poland ay ku dhacday gacanta ciidamadii Jarmalka (27/ 9- 1939-kii), isla-maalintaas ayuu Hitler wuxuu jeneraalladiisii faray in ay dejiyaan qorshihii dagaalka la magac-baxay Fall Gelb. Waa dagaal qorshihiisu ahaa in uu ku qabsado dalka Faransa iyo dowladaha dhulka hooseeya ee leysku yiraahdo Low Land. Markaas wuxuu bilaabay, ciidamadii ka jiray jabhadda bari in uu si tar-tiib ah ugu soo daad-gureeyo jabhadda galbeed. Dhulka la yiraahdo Low Land waa dhulka ay ku yaaliin xeebaha galbeed ee qaaradda Yurub, kuwaas oo ku wajahan jasiiradda Ingiriiska. Waxaa dhulkaas ku dhamaada webiyada ah Rhine (dhererkiisu waa 1,230 km.), Scheldt (dhererkiisu waa 350 km.) iyo webiga Meuse (dhererkiisu waa 925 km.). Wuxuu dhulkaas degaan u yahay dowladaha Hooland, Baljam iyo Luxembourg. Jarmalka waxaa kuu khasbayay boobka dhulkaan, iyada oo degaankaasi uu yahay dhulkii uu u sii mari lahaa weerarka Faransiiska iyo Ingiriiska.\nDabayaaqadii bishii sebtember 1939-kii, Hitler wuxuu u xil-saaray qorshaha weerarkan Jeneraal Franz Halder. Sarkaalkan iyo kooxdiisii waxay qaateen qorshe lagu magacaabo Schlieffen Plan, kaas oo uu dagaalkii I-aad dejiyay Jeneraal Alfred von Schlieffen oo xilligaas ahaa taliyaha ciidanka Jarmalka. Schlieffen Plan, wuxuu ahaa qorshe-dagaal oo mar qura lagu weerarayo Midowga Soofyeeti iyo Faransa. Jeneraalkii lahaa naqshaddan wuxuu dhintey iyada oo aan la fulin qorshihii. Laakiin naqshaddii keyd ayay u noqotey wasaaraddii hubka iyo rasaasta (Minister for Armaments and Ammunition) ee Jarmalka. Dabayaaqadii oktoober, Hitler wuxuu howshii ku wareejiyay sarkaal kale oo la yiraahdo Jeneral Erich von Manstein. Qorshihii hore oo uu wax ka beddeley ayaa lagu duulaan-tegey. Qorshahan cusub (Manstein Plan), waxaa loogu magac daray sarkaalka naqshadda lahaa.\nIngiriiska iyo Faransiiska horey diyaar uguma ayan ahayn in ay dagaal la galaan Jarmalka. Laakiin markii Jarmalku uu u muuqdey mid siyaasaddiisu ay ku dhisan tahay damac dhul-boob ah, waxay bilaabeen in ay dad-waynihii abaabulaan si ay uga qeyb-qaataan dagaal xooggan oo ku soo food leh. Ingiriiska waxaa uu isku deyey, Holand iyo Baljam oo ahaa waddamo dhex-dhexaad ah, in uu ku dhiiri-geliyo in qudhoodu ay cadeystaan colaadda Jarmalka, isaga oo u tusiyay in ayan is-hureynin. Laakiin labadaas dal waa ay ka diideen oo dhex-dhexaadkoodii ayay ku adkeysteen. Waxay filayeen in Jarmalka uu ku xushmeynayo siyaasadda dhex-dhexaadnimada. Dhanka dowladda Faransiiska, waxaa u muuqatey, colaadda Jarmalka in uu gacan kaga helayo dowladahan saddexda ah ee kula teedan xuduudda galbeed ee Jarmalka. Waddamadan (Holand, Baljam iyo Luxembourg) ayaa Faransiiska wuxuu qorsheynayay, iyaga oo xulufo ah in ay weerar ku qaadaan Jarmalka kuleylaha 1940-ka.\nWeerarka uu qorsheynayay ka sokow, Faransiiska waxaa u degsanaa qorshe difaac difaac ee uu ku magacaabay Dyle Plan. Waxaa dejiyay Jeneraal Maurice Gustave Gamelin. Waxaa lagu saleeyey aragti ah in Jarmalka uusan weerar toos ah la beegsaneyn waddamada Holand, Baljam iyo Luxembourg. Bal uu si toos ah u soo weerarayo xuduudda dalka Faransiiska. Iyagu waxay sidaas ugu maleeyeen in Jarmalku uu xaq-dhowrayo siyaasadda dowladahaas ee dhex-dhexaadka ah. Sidaas darteed tan iyo dagaalkii I-aad dabadiis, meelo dalkiisa kamid ah eek u wajahan xuduudda Jarmalka ayaa waxay ka dhisayeen dhismayaal difaac ah. Waxay isugu jireen godad iyo taagag adag. Waxaa halkaas ay dhigeen hub, saanad iyo agab dagaal oo culus. Dhismayaashaas oo lagu magacaabay Maginot Line, ayaa waxay ahaayeen kuwo goo-goos ah oo ku yaal meelaha ku wajahan xadka ay la lahaayeen Jarmalka. Waxay ka koobnaayeen 103 dhismayaal oo dhufeesyo ah. Waxaa halkaas ku sugnaa ciidanka cagta Faransiiska qeybta 55-aad. Iyagu waxay ka koobnaayeen saddex ciidan (213-aad, 295-aad iyo 331-aad). Waxaa weheliyay ciidanka 11-aad ee teknikada ah, guutada 64-aad ee sahanka, iyo ciidanka 45-aad ee madaafiicda goobta.\nIngiriiska dhankiisa wuxuu bilaabay in uu ciidan xooggan keeno dalka Faransiiska si ay isu cududeystaan. Maalintii Poland la qabsadey dabadeed, muddo shan toddobaad ah ayaa Ingiriisku waxay ku daad-gureeyeen ciidan gaaraya 158.000 oo nin oo kamid ah BEF (British Expeditionary Force). Ciidankaas waxaa laga tallaabiyay kanaalka la yiraahdo English Channel, kaas oo biyihiisu ay yihiin gacan kamid ah bad-waynta Atlantikada. Kanaalku wuxuu u dhexeeyaa ciidda koonfurta Ingiriiska iyo waqooyiga Faransa. Tan iyo bartamihii bishii may 1940-kii, ciidankaas waxay ku sugnaayeen waqooyiga Faransa meel ku beegan xuduudda u dhexeysa Baljam iyo Faransa.\nDhowr maalmood ka hor intuusan dagaalku bilaaban, Jarmalku ciidamo xooggan ayay ku soo urursheen dhulka howdka ah ee ku yaal xuduuddeeda galbeed. Galabnimadii ay taariikhdu ahayd 10/ 5- 1940-kii, ciidamadii Jarmalka waxay weerar xooggan ku qaadeen waddamada saddexda ah ee Baljam, Holand iyo Luxembourg. Ciidamada halkaas weeraray ayaa waxay ahaayeen ciidanka 6-aad oo iyagu weeraray waqooyiga Baljam. Ciidanka 2-aad, ciidanka 4-aad iyo ciidanka 12-aad, iyagu waxay weerareen bartamaha Baljam. Ciidanka 16-aad iyo ciidanka 1-aad iyaguna waxay weerareen koonfurta Baljam, gaar ahaan degaanka uu maro xuduudda uu dalku la leeyahay Faransiiska. Xilligaas ay colaaddu bilaabaneysey, is barbar-dhigga labada ciidan ay colaaddu ka dhexeysey wuxuu ahaa sidaan:\nHaddaanu ku hor-marno ciidankii xulufada, Faransiiska ayaa wuxuu lahaa ciidan xooggiisu yahay 5.500.000 oo nin. Waxaa xuduudda ka joogay 2.240.000. Taangiyada iyo gawaarida gaashaaman oo ay lahaayeen waxay dhamaayeen 4.111. Waxaa xuduudda ka joogay 3.254. Dayuuradahoodu waxay ahaayeen 3.097. Waxaa xuduudda ka joogay 879. Dowladda Baljam waxay lahayd ciidan dhan 640.000 oo nin. Dhamaantood xuduudda ayay joogeen. Taangiyada iyo gawaarida gaashaaman oo ay lahaayeen waxay dhamaayeen 270, kuwaas oo dhamaantood xuduudda joogey. Dayuuradahoodu waxay ahaayeen 140.\nWaxaa dagaalka ka qeyb-qaatay 118. Dowladda Holand ayaa iyaguna ciidankoodu wuxuu ahaa 40.000 oo nin. Dhamaantood xuduudda ayay joogeen. Taangiyadoodu waxay ahaayeen 40, kuwaas oo dhamaan xuduudda joogay. Dayuuradahoodu waxay ahaayeen 82. Waxaa dagaalka ka qeyb-galay 72 kamid ah. Ingiriiska ayaa isaguna wuxuu lahaa ciidan tiradiisu dhan tahay 1.600.000 oo nin. Waxaa xuduudda ka joogay 500.000. Taangiyada uu ku dagaal-galay tiradoodu waxay dhamaayeen 640 taangi. Tirada dayuuradaha uu lahaa waxay ahaayeen 1150. Waxaa dagaalka ka qeyb-galay 384. Dowladda weerarka ahayd ee Jarmalka, markaas waxaa cudud u ahaa ciidan tiradiisu tahay 4.200.000. Waxaa dagaalkan ka qeyb-galay 3.000.000 oo kamid ah ciidankaas. Taangiyada dagaalkan uu ku galay waxay ahaayeen 2.773. Waxaa kaloo uu lahaa 3578 oo dayuuradood, kuwaas oo 2589 oo kamid ah ay ka qeyb-qaateen dagaalkan. (Zetterling, Niklas; Söderlind Stig (2008). Blixtkrig!: 1939-1941. p. 147 Stockholm – Sweden).\nCiidanka Jarmalka ee weerarka bilowga ah qaaday waxay ahaayeen saddex qeybood (A, B iyo C), kuwaas oo mid walba uu ka koobnaa qiyaas 300.000 oo nin. Qeybta C, waxaa hoggaaminayay Jeneraal Wilhelm Ritter von Leeb. Xilligii la weerarayay Poland, ciidankan waxay ilaalinayeen xuduudda uu Jarmalku la leeyahay Faransa. Markii uu bilowdey weerarka Faransiiska, ciidankan waxay ahaayeen ciidan loogu tala-galay in ay mashquuliyaan ciidamada Faransiiska ee difaaca ku ah khadda Magnilot. Ciidankan Jarmalka ah ma ayan heysan wax tekniko ah oo ay weerar xooggan ku qaadaan.\nCiidanka B wuxuu waajibkoodu ahaa in ay qabtaan waddamada Baljam iyo Holand. Sidaa darteed ayaa labada ciidan ee ku kala wajahan labada dal waxay kala ahaayeen ciidanka 18-aad iyo 6-aad. Kan 18-aad wuxuu weeraray Holand. Iyagu waxay ahaayeen ciidan cag, waxaana hoggaaminayay Jeneraal Georg von Küchler. Waxaa la socdey ciidan ah laba qeyb oo taangiyo ku socda. Ciidanka 6-aad iyagu waxay weerareen dalka Baljam. Dhamaantood waxay ahaayeen ciidan tekniko ah. Waxaa hoggaaminayay Jeneraal Walter von Reichenau. Ciidankan ayaa waxay ahaayeen kuwo ku wajahan barta ugu muhimsan oo Jarmalku uu isha ku hayay oo ahayd xuduudda u dhexeysa Baljam iyo Faransa. Ujeeddadu waxay ahayd in uu kala jaro isu-gurmadka ciidamada labada dal.\nCiidanka A oo ahaa ciidanka ugu cuslaa oo weerarka qaaday, waxay ku wajahnaayeen waqooyiga Faransa. Waxaa waajibkooda ahaa in ay bur-buriyaan difaaca adag oo Faransiisku uu halkaas dhigay iyo in ay Faransa ka jaraan waddamada uu dhanka waqooyi kala leeyahay xuduudda. Ciidankan waxay ka koobnaayeen saddex qeybood. Waxay ahaayeen ciidanka 4-aad oo uu hoggaaminayay Jeneraal Günther von Kluge, ciidanka 12-aad oo uu hoggaaminayay Jeneraal Siegmund Wilhelm List iyo ciidanka 16-aad oo uu hoggaaminayay Jeneraal Ernst Busch.\nFiidnimadii ay taariikhdu ahayd 9/ 5- 1940-kii, ciidamadii Jarmalka waxay weerar ku qabsadeen dalka Luxembourg. Waa dal yar (2,586.4 km2) oo xuduud la leh Jarmal, Baljam iyo Faransa. Xoog iska-caabin ah oo ciidamadii Jarmalka ka hor-yimid ma uusan jirin. Weerarkii Luxembourg dabadeed, waxaa dhaqaaqay ciidankii B oo iyagu weerar ku qaaday xuduudda waddamada Holand iyo Baljam. Subixii ay taariikhdu ahayd 10/ 5- 1940-kii, ciidanka 7-aad iyo ciidanka 22-aad, qeybahooda dallaayadda ku booda (paratroopers), iyaga oo dayuurado lagu soo daad-gureeyay ayaa waxaa lagu daadiyay degmada Haag iyo waddada isku xirta Haag iyo degmada dekadda ah Rotterdam. Waxaa kaloo qeyb ciidankan kamid ah lagu daadiyay agagaarka dhufeyska la yiraahdo Eben-Emael ee ka dhisan xuduudda u dhexeysa Baljam iyo Holand. Waxay arintaan kaga hor-tegayeen khasaaraha kaga iman kara ciidamadooda, dabiicadda cimilada dhulka ee qallafsan. Weerarka qabsaday dhufeyska Eben-Emael wuxuu sahlay in ciidamadii Jarmalka ee aagagga kale ka howl-galay ay si sahlan u dhaqaaqaan. Ciidamadii Faransiiska iyo Ingiriiska, waxay ku joogeen qorshahoodii difaaca ahaa.\nFiidnimadii uu dagaalku bilowdey, ciidamadii Holand dib ayay u riixeen Jarmalkii. Laakiin aagag kala duwan ayaa waxaa ku soo degey ciidamo badan oo kuwa dalladaha ku soo booda ah. Dagaallo kedis ah ayay ku qaadeen aagaggii ay fariisimaha ku lahaayeen ciidamada Holand. Weerarka dhacay habeenkaas hore, Jarmalku waxay ku bur-buriyeen kala-bar dayuuradihii dagaalka ee Holand. Dagaal culus oo laba cisho socdey ayaa wuxuu sababay ciidankii Jarmalka in ay si buuxda u jebiyaan ciidamadii Holand ee ka hor-taagnaa qabsashada degmada Rotterdam. Ciidankii jabay iyo saraakiishoodii waxay ku yaaceen degmada gudaheedii. Saraakiishii Jarmalka uma muuqan in ay degmada ku qabsadaan qaab cunaqabateyn. Bal waxay doorteen in ay ku qaadaan weerar xagga cirka ah oo ay ku han-jebiyaan dowladnimada Holand, kuna curyaamiyaan awoodda ciidankeeda.\n14/ 5- 1940-kii markay saacaddu ahayd 1:20 duhurnimo ayaa weerar xoog wayn oo xagga cirka ah waxaa ku bilowdey degmada Rotterdam. Magaaladu waxay ahayd degaanka ugu wershadaha badan, isla-markaas waxay ahayd xarun istraateeji u ah mashruucii dagaalka ee Jarmalka. 90 dayuuradood ayaa ka qeyb-qaatey duqeyntii degmada. Natiijadii weerarkaas wuxuu noqdey in degmadii dhulka lala ekeysiiyo. Tirada dadka ku dhintey weerarkaas waxay ku dhow-yihiin 900 oo qof. Waxaa ku bur-burey 24,978 aqal oo la degganaa, 2,320 oo meheradood, 775 oo bakhaaro ah iyo 26 dugsi. Dadka ku gurya-beeley waxay ahaayeen 70,000 oo qof. Intaas waxaa weheliya hoos u-dhac ku yimid hooshaarkii dowladnimo magaaladu ay astaan u ahayd. Ciidankii dalka waa ay awoodi waayeen in ay la tacaamulaan shiddada intaas le’eg. Gaar ahaan Jarmalkii ayaa ku baaqay in uu degmooyinka kale uu iyagana bur-burinayo. Dowladdii Holland waxaa u muuqday in badbaadada dadkeedu uu ku jiro in ay is-dhiibaan. 15/ 5- 1940-kii markay saacaddu ahayd 11:00, ciidamadii Holand waxay ku dhawaaqeen in ay hub-dhigid.\nDhanka Baljam, shiddada qabsatay maahayn mid ka yar labada dal ee weerarku ka dhacay (Holand iyo Luxembourg). Naqshaddii weerarka ee dalkaas waxay ahayd mid ku mataaneysan naqshadihii lagu weeraray labadaas dal ee kale. Weerarka ciidamadii Naasiga, xooggiisu wuxuu ahaa xagga cirka oo ay ku gacan-sareeyeen. Gacan-sareynta waxay siisay fursad ay ku curyaamiyaan difaacii Baljam. Garaacid xagga cirka ah ayuu weerarka ku bilowday, taas oo lala beeganayay meelaha muhimka ah oo laga dhaawici karo howl-gallada ciidamada Baljam. Dhufeyska la yiraahdo Eben-Emael ee ku yiil meel u dhow xuduudda labada dal ayaa kamid ah meelaha uu qabsaday weerarkii hore. Inkasta oo kooxdii weerartay dhufeyska ay dab xooggan qabadsiiyeen, misana ciidamadii Naasiga ahaa uma suuragelin in habeenkaas ay u dhaadhacaan dhufeyska gudihiisa. Maalin dabadeed, ciidankii Jarmalka waxaa soo xoojiyay ciidan dallaayadley ah oo ka tirsan ciidanka cagta. Jawaasiis ay adeegsadeen iyo cududdii xooganeyd oo ay ku soo weerartameen ayaa ciidankii Jarmalka waxay u suuragelisey in ay ku qabsadaan dhufeyskaas muhimka ah. (Dunstan, Simon (2005). Fort Eben Emael: The Key to Hitler’s Victory in the West. Osprey. pp. 45-55).\nIsla-habeenkaas weerarku bilowdey, ciidamo tira-badan oo ah kuwa dalladaha ku-booda ayaa waxaa lagu daadiyay meelo kamid ah bartamaha dalka Baljam. Gaar ahaan meelaha ay ka dhisnaayeen kaabadaha badan ee ku yaal kanaalka la yiraahdo Albert-Canal. Waxaa kaloo xagga cirka laga weeraray garoomadii ay dayuuraduhu u fadhiyeen. Muddo 24 saacadood ah, waxaa lagu bur-buriyay 83 dayuuradood oo kamid ahaa 179-ka dayuuradood oo Baljamku ay lahaayeen. Sidaas oo ay tahay ciidamadii cagta ee Jarmalka, deg-degtii ay filayeen kuma ayan helin guul. Waxaa hakiyay ciidamadii Faransiiska oo si deg-deg badan xuduudda uga soo tallaabay iyaga oo gurmad ah iyo dhufeesyo adag oo Baljamku ay ku lahaayeen kanaalka Albert-Canaal.\nHabeenkii u dhexeeyey 11-kii iyo 12-kii bisha, ciidamadii Baljam waxay sameeyeen xeelad dib u-gurasho ah. Subaxdii ay taariikhdu ahayd 12/ 5- 1940-kii, boqorkii Baljam Leopold-III wuxuu fadhi la qaatay saraakiishii sare ee ciidamada. Waxay guddoonsadeen in ciidamada Baljam ay isugu keenaan difaaca waddada tariinka ee isku xira labada degmo ee ah Antwerp (waqooyiga) iyo Leuven (bartamaha). Dhanka koonfur iyo xagasha waqooyi galbeed in ay u daayaan ciidamada ay xulufada yihiin ee ah Faransiis iyo Ingiriis. Qeybo kale oo kamid ah ciidanka Baljam waxaa loo diray in ay gadaal ka maraan ciidamada weerarka ah, si ay u dhaawacaan saadka uga imanaya dalkooda. Waxaa markaas bartamaha Baljam ka bilowdey dagaal xooggan oo laba maalmood socdey. Inkasta oo dagaal mitidnimo ah ay galeen ciidamadii Baljam, misana tayo ayaa lagu maquuniyay oo waa la jebiyay. Ciidamadii Baljam waxaa ay bilaabeen weerar jabhadeyn ah. Inkasta oo uu ahaa mid taag-daran, misana waxay dhaawac u geysteen isu-socodkii ciidanka Jarmalka. Tasaina waxay ka danbeysey markii ay bur-buriyeen kaabadihii muhimka ahaa ee dalka ku yiil.\nGacan-sareyntii cirka ayaa Jarmalka waxay ugu-danbeyn siisay in ay jebiyaan ciidamadii xulufada. 17/ 5- 1940-kii Brussels waxay ku dhacday gacantii Jarmalka. 28/ 5- 1940-kii boqorkii Baljam (Leopold III) wuxuu isu dhiibey ciidamadii Naasiga. Xubnihii dowladda oo uu kamid ayahy ra’iisul-wasaarihii Hubert Pierlot waxay u qaxeen dalka Ingiriiska. Inteeyan ciidamadii Ingiriiska ayan soo gaarin, Jarmalkii meelo badan oo kanaalka kamid ah waxay ka dhisteen kaabadaha biyaha dul saran oo ciidamadu ay adeegsadaan. Taasina waxay u sahashay isu-socodkii iyo taakuladii ciidamadooda.\nWaxaa xusid mudan galabta uu Jarmalku qaadey weerarka jahada galbeed (10/ 5- 1940-kii), isla-galabtaas waxaa is-casilay ra’iisul-wasaarihii Ingiriiska Neville Chamberlain (1869-1940). Sababtu waxay ahayd, fashilaad ay siyaasaddiisii ku keentey in Jarmalku ay la wareegaan waddamada Scandinavia, ayaa waxaa ugu darsoomay weerarkan cusub oo u muuqday, waddamada Yurubta galbeed intii ka hartay in ay gacanta u gelayaan maamulka Naasiga. Waxaa la wareegey xilkii dowladda Winstone Churchill (1874-1965). 13/ 10- 1940-kii, iyada oo uu dabkii ka hurayo xudduudaha galbeed ee qaaradda Yurub ayaa Winston Churchill uu barlamaankii Ingiriiska ka jeediyey khudbaddiisii ugu horeeysey. Hadalkiisii waxaa kamid ahaa sidan: “ Mahayo wax aan idin hor-dhigo aan ka ahayn dhiig, tacab, illin iyo dhidid ………..… Waxaad is-weydiineysaan muxuu yahay hadafkayagu ?. Waxaan kaga jawaabi-karaa hal erey: Wuxuu yahay guul. Guul qiimo kasta oo ay ku kacdo, guul argagax kasta oo jira, guul si kasta oo ay suuragal u tahay in waddadu ay dheer-tahay oo adag-tahay. Maxaa yeeley, guul la’aanteed ma aan noolaan karno “. (www.school-for-champions.com/speeches/churchill_blood_sweat.htm).\nQabowga iyo nabaduu jeclaa yaa la qoonsadaye\nQaribaadda duulkii lahaa qado mahaystaane\nWaa qaran-bax gaalada ninkii u quwad roonaaye\nJarmalkii qasaaraha jeclaa qaaday dunidiiye\nKa quusay qooriga Suweys qabashadiisiiye\nMaraakiib qafilan baa bad-wayn looga soo qaxaye\nQabar sheegadkii iyo lawaa loo qodhlayn jiraye\nRaaciyo haddey qaabileen qalab la’aaneede (Maxamad Cumar Dage)


CIUDADANO DE LA GALAXIA. ROBERT A. HEINLEIN. 9788490698716 Librería Palas


Xulka Nigeria oo ku goostay xulalka ka qayb gelaya Koobka Adduunka + Sawirro | Hadalsame Media\nHome Ciyaaraha Xulka Nigeria oo ku goostay xulalka ka qayb gelaya Koobka Adduunka +...\nXulka Nigeria oo ku goostay xulalka ka qayb gelaya Koobka Adduunka + Sawirro\n(Lagos) 11 Juun 2018 – Xulka Nigeria ayaa ku goostay xulalka kubadda cagta oo ay ku dileen qaabka ay ugusoo lebisteen dharka hiddaha iyo dhaqankooda ee Buba iyo Sokoto, mar ay goor dhowayd u safrayeen Ruushka oo ay uga qayb gelayaan KA2018.\nXulka Nigeria oo ka mid ah xulalka ciyaara kubadda xamaasadda iyo isbiiritka ku dhisan ee qaaradda Afrika, ayaa haatan arrintaa ku biiriyay dareenka ay u leeyihiin dhanka lebiska.\nNigeria you’ve killed it the dressing ~in your jersey, track suit and now this one…Kill the World Cup too for us and make Africa proud!! Come on @NGSuperEagles https://t.co/p5uwXnJTWu\n— _KevinQ_ (@_kevin_q_) 11 juni 2018\nDad badan baa sugayay inay soo xiranayaan suudadka casriga ah ee ay inta badan xirtaan ciyaartooydu marka ay safrayaan, balse Nigeria waxay sheekada kasoo gashay xagal aan laga filaynin.\nPrevious articleNabil Fekir oo doortay lambarkii uu u xiran lahaa kooxda Liverpool ka hor inta uusan burburin heshiiskii uu ku imaan lahaa Anfield\nNext articleKooxda Manchester United oo la ciyaaraysa Bayern Munich… (Goormee iyo Goobtee?)


Ku Socota Dhammaan Dhakhaatiirta, Wasaaradda Caafimaadka, Canacsata Dawooyinka soo Dejisa iyo dadka meherdaha ku iibiya Pharmacists) • Oodweynenews.com Oodweyne News | Oodweynenews.com Oodweyne News\nKu Socota Dhammaan Dhakhaatiirta, Wasaaradda Caafimaadka, Canacsata Dawooyinka soo Dejisa iyo dadka meherdaha ku iibiya Pharmacists)\nAnigoo ah Dr. Aden A. Ismail (Beergeel) waxa aan dhawaan socdaalkaygii sannadlaha ahaa ku tagay Somaliland. Sidii caadada ii ahayd ilaa 2001kii waxa aan soo eegay bukaanno u badan kuwa maanka wax ka qaba. Horumar ayaa ka jira waddanka dhinaca caafimaadka guud ahaan haseyeeshee waxa iyand muuqa dhaliilooyin badan oo aan rajaynayo in la daboolo sida ugu dhakhsaha badan.\nArrinka igu kallifay in aan qoraalkan sameeyaa waxa uu ku saabsan yahy dawo wadanka looga isticmaalo si aan waafaqsanayn xerka u gaarka ah dawadan (protocol). Dawadan waxa la yidhaa Clozapine. Waxa loo qoraa dadka qaba xanuunka loo yaqaan Schizophrenia ee ay wax u tari waayaan dawooyinka kale.\nWaxa ay keeni kartaa waxyeelo halis noqon karta sida iyadoo ay hoos u dhacaan unugyada cadcad ee dhiiga (white blood cells) taasina ay qofka u nuglayso cudurrada la is qaadsiiyo. Waxa kale oo ay keeni kartaa suuxdimo (seizures) iyo wadno xanuun. Qofka dawadan loo qoro waxa waajib ah in toddobaadkiiba mar laga qaado dhiig iyo in lala socdo miisaankiisa iyo shaqada wadnihiisa. Waxa aan la kulmay bukaan dawadan loo qoray oo aan wax macluumaad ah laga siin khatarteeda iyadoo xaddi badanna loo qoray Waxa aan jeclaan lahaa in dhakhaatirta, wasaaradda cafimaadk, dadk ka ganacsada dawooyink iyo eheleda daka maanka ka bukaa ay dawadaa aqoonsdaan oo la hubiyo in aan dadka loo qorin iyadoon la raacin protokoolkeeda (Clozapine Protocol) sida hoos ku cad:  HYPERLINK “https://www.clozapinerems.com/CpmgClozapineUI/rems/pdf/resources/ANC_Table.pdf” https://www.clozapinerems.com/CpmgClozapineUI/rems/pdf/resources/ANC_Table.pdf\n HYPERLINK “https://www.pharmaceutical-journal.com/learning/learning-article/how-clozapine-patients-can-be-monitored-safely-and-effectively/11138788.article?firstPass=false” https://www.pharmaceutical-journal.com/learning/learning-article/how-clozapine-patients-can-be-monitored-safely-and-effectively/11138788.article?firstPass=false\nDr. Aden A. Ismail, MD, FRCP, FAP


Random taxes and looting... continuous violations of Ahrar Sharqiya mercenaries in Girê Spi - ANHA | HAWARNEWS | English\nRandom taxes and looting... continuous violations of Ahrar Sharqiya mercenaries in Girê Spi\nAbuses of Ahrar Sharqiya mercenaries affiliated to the Turkish occupation army continue in Girê Spi canton occupied by Turkey, as mercenaries from this faction continue to impose taxes on civilians and theft of property and money.\nNEWS 10 Nov 2019, Sun - 15:27 2019-11-10T15:27:00 GIRE SPI , IBRAHIM AHMAD\nAccording to sources from the town of Hammam al-Turkman of Girê Spi / Tel Abyad to our agency that the so-called "Ahrar Al-Sharqiya" mercenaries of the Turkish occupation army seized the car of Usama Abdul Razzaq owner of an Internet distribution shop in the town.\nAccording to the sources, the mercenaries imposed on Usama a monthly tax to pay half of the earnings of the shop in favor of the Ahrar Sharqiya mercenaries ", claiming that the shop owner had distributed the internet in the institutions of the Autonomous administration before Turkey launched attacks on the region.\nIn a related context, the mercenaries have stolen half of the amount of medicines in a pharmacy belonging to Louay Aswad, which is located in the town, to be used to treat the wounded who fall in the battles with the SDF.\nThe sources told ANHA that Ahrar Sharqiya imposed a tax on the pharmacist, forcing him to pay half of the pharmacy's earnings to mercenaries every month on the grounds that he was distributing medicines to health centers before the Turkish aggression.\n- 47 European countries condemn human rights violations in Iran


RAREFILMSANDMORE.COM. TWO FILM DVD: MAD HOLIDAY (1936) + BUT IT'S NOTHING SERIOUS (1936)\nTWO FILM DVD: MAD HOLIDAY (1936) + BUT IT'S NOTHING SERIOUS (1936)\nGeorge B. Seitz Writers: Florence Ryerson (screen play by), Edgar Allan Woolf Edmund Lowe\t...\tPhilip Trent Elissa Landi\tElissa Landi\t...\tPeter Dean Zasu Pitts\tZasu Pitts\t...\tMrs. Kinney Ted Healy\tTed Healy\t...\tMert Morgan Edmund Gwenn\tEdmund Gwenn\t...\tWilliams Edgar Kennedy\tEdgar Kennedy\t...\tDonovan Soo Yong\tSoo Yong\t...\tLi Tai Walter Kingsford\tWalter Kingsford\t...\tBen Kelvin Herbert Rawlinson\tHerbert Rawlinson\t...\tCaptain Bromley Raymond Hatton\tRaymond Hatton\t...\t'Cokey Joe' Ferris Rafaela Ottiano\tRafaela Ottiano\t...\tNing Harlan Briggs\tHarlan Briggs\t...\tMr. Kinney Gustav von Seyffertitz\tGustav von Seyffertitz\t...\tHendrick Van Mier Mario Camerini Writers: Luigi Pirandello (play), Mario Soldati (screenplay) Elisa Cegani\t...\tGasperina Assia Noris\tAssia Noris\t...\tLoletta Festa Elsa De Giorgi\tElsa De Giorgi\t...\tElsa Rossi Bellini Vittorio De Sica\tVittorio De Sica\t...\tMemmo Speranza Umberto Melnati\tUmberto Melnati\t...\tVico Lamanna Ugo Ceseri\tUgo Ceseri\t...\tBarranco Vivi Gioi\tVivi Gioi\t...\tMatilde (as Vivien Diesca) Albino Principe\tAlbino Principe\t...\tGiulio Rossi Bellini\nDVD-R is in Italian with switchable English subtitles. Approx. 59 mins. See film samples for sound and video quality!\nTHE ELUSIVE CORPORAL (Le caporal épinglé) (19...


Suldaanka Guud Ee Subeer Awal Suldaan Xasan Suldan Abdilahi Suldaan Abdirahman Isaga Ayaa Xaq U Leh Caleemo Saarka\nWednesday July 10, 2019 - 20:05:30 in Articles by Hadhwanaag News\nBeesha Dhexdeeda Inuu Caleemo Saaro. W/Q Ahmed Ismail\nSida aynu ognahay beesha subeer awal,waxay leedahay suldaan guud oo metela dhammaan beesha qurbo joog iyo qolol joogba waana suldaan xasan suldaan cabdilaahi suldaan cabdiraxmaan suldaan diiriye garaad cabdalle garaad boon garaad\nHadaba waxa beryahan baraha bulshadu ku xidhiidho lagu baahiyey ama tvyada rag waaweyn oo suldaan xasan suldan cabdilahi ku fadeexadaynaya karamadiisana ku wiiqaya sheegayana inuu caleemo saaray ugaas aan loo dhamayn caleemo saarka ugaaska guud ee yaasif isaxaq\nwaa loo dhamaa suldaan xasana waa\nsuldankii guud ee subeer awal isagana xaq u leh inuu markuu ku qanco talada odayasha cuqaasha waxgaradka beesha ugaaska caleemo saraysa inu sidaas ku ansixiyo xaqna isagaa u leh oday kale ama qof kale oon beesha caleemo saraysa ahayna inuu kala tashado\nHadaba waxa maalmahan saxafada aad ugu so noqnoqday suldan baclayaal iyagu iskood isku caleemo saray kana haysan kalsooni suldaanka guud ee subeer awal inay tv yada la so fadhistaan fadeexado\nWaxaan u shegaynaya fadexad tvyada la la so fadhistaa fadeexad tvyada lala so fadhiistay leedahay waar toloow colka joooji\nReerkan sacad muuse waxan u malaynaa 100 sano ee nimcada inuu ka baxayo oo uu colaad sokeeyo dhexdiisa ka hurinayo\nsuldaanka guud ee subeer awal hadii shaashaynta laga daynwaayo sacad muuse anaga dagaalka ka dhex ridayna waa in loo hogaansama saldanada so jireenka ah ka ogalan mayno cid aan la fac ahayn saldanada oo wax ka sheegta dagaal banu ka xignaa reerka saldanada subeer awal haya hadaanu nahay ee reer axmed cabdalle na dagaalama ayaanu odhanaynaa oo difaaca sharafta saldanadiina suldankiinana garab istaaga nacaska miidhani ku magac raadsanayo\nDhacdooyinkan soo noqnoqonaya lagu wiiqayo sharafta suldaan xasan oo ah arrin ugub ku ah maqaamka saldanadaha soomaliland iyo maamuska iyo qaddarinta ay ku leeyihiin bulshada u cugatay xilkan culus.\nHADABA arinkan raga suldamada isku sheegaya ee uu ka mid ka yahay suldaan isku sheega besha rer shirdoon\nSuldan isku sheega beesha reer cabane ee ay tvyada la fadhiyaan suldaan xasan suldaan guud maaha oo halkaad joogteen suldaan xasan inuu ku abtirsano suldaan mudoo 300 oo sano ahna awoowyashii ay hayeen subeer awalna u talinayeen arinkaas waa arin la iskaga daba iman doono\nWaana arin xadgudub ku ah saldanada subeer awal oo ah mid taariikh fac wayn ku leh geeska kuna dhisan xadaarad iyo ilbaxnimo guun ah.\nKana hor imnaysa jiritaanka saldanada guunka ee subeer awal\nWaxaan cambaaraynayaa suldaanka waraabe u taagga ah ee tvyada la fadhiya suldan xasan suldaan nooma ah waxaan leeyahay adiga iska daayee Awoowyasheen buu suldaan xasan suldaan u yahay iska daayo kuwa nool ama kuwa dhalan doneee\nFadeexada nimankaasi la wareegayan waxaan leeyahay cida ku hawlan arrinkaas ugu baaqaya inay faraha kala baxaan khalkhal gelinta iyo been abuurka ay mujtamaca la dhex wareegayaan oo ah mid sharciga iyo kala dambaynta baalmarsan soomaali waxay tidhaahdaa hal xaaraan ahi nirig xalaal ah\nSuldaanka guud ee beeshu waa suldaan xasan oo qiimo ku leh bulshada dhexdeeda isla markaana ay beeshu kalsooni ku qabto\nwaxaana mudan in la xushmeeyo suldaanka waana shakhsi samo ka talis ah oo bulshada isku xidhkeeda ka taliya,nabada iyo amniga qarankana door muhiim ah ka qaata.\nWaxaan ku so gunaanadayaa in la ilaaliyo sharafta saldanada subeer awal


Related Bios Bailey Chorney Brigid DeVries Claire Hallock Erin LaBarge Taylor LaBarge Liz Pniewski Natalie Rahrig\nWhere is your favorite place on campus? Why? Either the Pine Grove or our outdoor tennis courts.


NaNO3 (sodium nitrate) + NaOH (sodium hydroxide) + Zn (zinc) = H2O (biyaha) + NH3 (ammonia) + Na2ZnO2 () | Isla'egta Falcelinta Kiimikada ee dheellitiran\nNaNO3 NaOH Zn = H2O NH3 Na2ZnO2 | Isu dheellitirka Kiimikada\nsoodiyam amooniyam sodium hydroxide zinc biyaha ammonia\n(rnn) (digo yara) (rnn) (lng) (kh) (rnn)\n(trung) (xanh trắng) (xoog leh) (jacayl, daacadnimo)\n1 7 4 2 1 4 Haah waa\nMacluumaad dheeraad ah oo ku saabsan isla'egta NaNO3 + 7NaOH + 4Zn → 2H2O + NH3 + 4Na2ZnO2\nWaa maxay xaaladda falcelinta ee NaNO3 (sodium nitrate) waxay la falgashaa NaOH (sodium hydroxide) oo la falgala Zn (zinc)?\nSidee falcelintu u dhici kartaa una soo saari kartaa H2O (biyaha) iyo NH3 (ammonia) iyo Na2ZnO2 ()?\nZn wuxuu kula falceliyaa NaNO3 xalka NaOH\nDhacdada ka dib NaNO3 (sodium nitrate) waxay la falgashaa NaOH (sodium hydroxide) waxay la falgashaa Zn (zinc)\nSu'aalo dheeraad ah oo la xidhiidha falcelinta kiimikada NaNO3 + 7NaOH + 4Zn → 2H2O + NH3 + 4Na2ZnO2\nWaa maxay sifada kiimikada iyo jireed ee NH3 (zinc)? Waa maxay falcelinta kiimikaad ee leh NH3 (ammonia) alaab ahaan?\nSu'aalaha la xidhiidha alaabta Na2ZnO2 ()\nWaa maxay sifada kiimikada iyo jirka ee Na2ZnO2 (zinc)? Waa maxay falcelinta kiimikaad ee leh Na2ZnO2 () badeecad ahaan?\nFalcelinta NaNO3 (Natri Nitrat) la falgal NaOH (natri hidroxit) iyo Zn (kẽm) soo saaro H2O (nước) iyo Na2ZnO2 (Natri zincat) , xaalada heerkulka Nhiệt độ\nH2SO4 + Na2SO3 → H2O + Na2SO4 + SO2 2NH3 + 3PbO → 3H2O + N2 + 3Pb 10FeO + 18H2SO4 + 2KMnO4 → 5Fe2(NA4)3 + 18H2O + 2MnSO4 + K2SO4\nFalcelinta soo saarta walaxda Na2ZnO2 (Natri zincat) ()\nNaNO3 + 7NaOH + 4Zn → 2H2O + NH3 + 4Na2ZnO2 2NaOH + ZnO → H2O + Na2ZnO2 2NaOH + Zn → H2 + Na2ZnO2


Sixir bararka Somaliland: Shacab Ayaan Daran\nMonday, 19 March 2018 02:32\nHoraantii sanadkii 2016 markii uu sixir bararka manta taagani uu bilaamay ayaa madaxyo waawayntii dawladu madaxa isgalisay waxaa la iswaydiiyey mushkilada sixir bararka maxaan ka yeelaa. Madaxwaynihii wakhtigaasi ayaa go’aan madaxwayne gudi ku magacaabay arintaasi soo baadha kana soo talo bixisa. Gudigii madaxa ayey isgaliyeen waxayna soo saareen in lacagta shilinka Soomaliland lagu sarifo lix kun iyo shanqobol (6500 shilin) oo markaa marayey sideed kun (8000 shilin) oo shilin halkii doolar. Dadkii oo markaa cabashadooda mudaharaad Hargaysa ka dhacay ku muujiyey ayaa laab qabowsaday.\nMaalintii danbe markii waagii baryey ayaa hooyo suuqa wayn ee badhtamaha magalaada Hargaysa ku karisa quraac iyo qado ay ka cunaan dadka deegaanka ganacsiga ku leh ee u badan cadceed jooga ayaa waxaa ka dhamaaday Bariiskii ay karinaysay waxay aaday safirlaha waxay soo sarifatay oo doolar ku soo badalatay lacagtii ay rubuca (haafka badhkii) bariiska ku soo gadan jirtay ileen qiimihiisa ayey taqaanaaye. Rubuca bariiska bakhaarku waxa uu ka siin jirtay shan doolar ($5). Markay baqaarkii aaday ee ay dalbatay bariiskii ayaa waxaa lagu yiri waxaad bixisaa labo iyo afartan kun iyo shanboqol (42500sh) oo shilinka Soomaliland. Waxay tiri waxaan kuu wadaa lacagtaadii oo doolar ah. Waxaa lagu yiri doolarkii waan joojinay ee Soomaliland ku soo badal. Hooyadaasi balaayaa qabsan doonta oo waa war moog. Waxay ku noqotay sariflihii oo waxay ku tiri lacagta doolarka dib iigu badal oo shilin Soomaaliland iiga dhig. La soco oo markii hore ee ay shilinka Soomaliland doolarka ku badalaysay waxaa loogu dhuftay halkii doolar ($1) todoba kun ($7000) oo lagu yiri waa gacantii danbe. Shanta doolar waxaa laga qaaday shan iyo sodon kun ($35000). Imika markay isla sariflihii lacagtii ay mardhawayd ka sarifatay dib kaash ugu celinayso waxaa halkii doolar loogu dhufanayaa lix kun iyo shan boqol (6500sh). Waxaa shantii doolar lagu siiyey (32500sh). Halkaa waxaa laga macaashay labo kun iyo shanboqol (2500sh). Ninkii bakhaarka lahaa wuxuu ka sugayaa 42500shilin. Markay haysato hada 32500sh laga jaro 42500sh waxaa ka dhiman 10,000shilin. 10,000shilin waa inay jeebkeeda kaga dartaa si ay u soo gadato rubucii (shub badhkii) bariiskii hadii kale manta waa u shaqo la’aan iyo xaafadeedii oo Iyana bilaa quud noqon doonta. Hada su’aashu waxay tahay ninka bakhaarlaha ahi xaguu ka saaray 10,000shilin haweenayda. Bakhaarluhu markii uu maqlay iclaankii iyo amarkii ay dawladu bixisay wuxuu go’aansaday in uu halkaasi macaash ka sameeyo wuxu sameeyey maciishadii uu ku iibinayey doolarka ayuu u badalay Soomaliland shilin wuxuuna ku dhuftay isku badalka qiimihii gacanta danbe uu sarifku taagnaa markii dawladu amarka soo saartay qiimaha isku badalka oo markaasi taagnaa sideed kun iyo shanboqol ($5*8500sh=42500sh). Ninkii ganacsadaha ahaa halkaa business opportunity ayuu ka arkay waanaka ka samee lacag faraq ah oo u dhiganta 10,000shilin isaga dhinaca kale iska dhaadhiciyey khasaare ayaad gali hadii waxan aad ku gado qiimihii hore iyada oo qiimaha sarifka dawladu badashay. Sheekadani ayaa waxa ila wadaagay galabnimadii nin aanu saaxiib nahay anaga oo ku sii socona jigjiga yar oo buska rakaabka ah saaran. Waxaan ka soo noqon jigjiga yar abaaro tobankii habeenimo waayo waxaanu deganayn wakhtigaasi suuqa dhexdiisa. Dabadeed sxbkay ayaan ku iri niyow sax ma ihi oo xanuunbaan dareemayaa wuxu igula taliyey inaan Farmasi aan agmarayn dawo ka qaato ileen dawooyinka farmasiyada ayaa sida bariiska u gadee. Farmasigii Ayaan galay dabadeed dawadii markii miiska la ii soo dhigay Ayaan waxaan arkay dawo aan ilkaha u isticmaalo oo magaalada goobo kooban lagu gado oo aan u baahnaa. Ninkii Farmasiga hayey Ayaan ku iri dawadaa Colgate ka ah keen. Waa keenay dabadeed lacagtu waa imisa. Wuxuu yiri dawada Colgate ku waa 23500sh kun oo shilinka Soomaaliland ah. Waxaan ku iri Doolar imisay ku noqonaysaa laakiin ogow markiiba waxaa maskaxdayda ku soo dhacay wixii ku dhacay hooyadii galabta warkeeda la iiga dhacay saaxiibkii sheekada iiga dhacayna garabkayga ayuu taaganyahay. Ninkii Farmasiga hayey ayaa yiri waa saddex dhibic shan ($3.5). waxaan ku iri sxb dawadan waan isticmaalaa waxaa la iga siiyaa labo dhibic shan ($2.5). wuxuu yiri mahee waa intaa. Waxaan ku iri maxaad Soomaaliland lacagta iigu sheegtay oo aad doolar iigu sheegi wayday ileen waad ogtahay inaan doolar zaadka ku watee. Wuxu yiri Doolarkii waan joojinay. Waxaa is eegay aniga iyo sxbkii ila socday. Dabadeed waxaan ku dhahay sxb ma bixiyaa labo dhibic shan warkaaga hoostaan ka xariiqee. Intuu xanaaqay ayuu yiri waxbaan iibinayaa ee ma qarafaysanayo. Waad mahadsantahay Ayaan ku dhahay dawadiina waan u celiyey. Suaashu waxay tahay khubaradii arintaasi loo saaray iyo amarkii dawlada ka soo baxay ee shacabka loogu danaynayey dhibaadatada intaa leeg ee hooyadaa miskiinta ah iyo kumanaanka masaakiinta ah ee maantoo dhan bacadka fadhiya ee qawlaysatada alaabada hadhka ku iiibinayaa sidaa u galayaan maxay ka ogaayeen?. Yaa se arinta dabagalkeeda loo xilsaaray? Maxay qabataa wasaarada Ganasigu?\nWakhti xaadirkan aan joogno jahwareerkii markaa dhacay iyo ka dulmacaashkii shacabka ee ay ka dulmacaashayeen ganacsatadu ayaa markale khubaradii madaxa isgalisay ee madaxwayne Muuse magaacabay ku habsatay ummada. Dawladu waxay tiri lacagta Soomaliland wax halagu kala gato wixii ka yar $100. Halkaa sariflayaashii iyo ganacsatadii fursad maacashal macaash ayaa uga soo baxday. Hadii aad hal doolar oo shilinka Soomaliland u dhiganta aad lacag ahaan kula baxdo waxaa lagaa qaadayaa 1000sh oo dheeri ah oo la yiri waa gacantii danbe. Hadii aad meherad wax kaga iibsato hal doolar ileen maciishada qiimaheedaad taqaanaaye waxaa la yiri ku dar dhowr boqol oo shilint waa gacantii danbee. Wadankii waxaa qabsaday waa gacantii danbee. Hadaba tani ma xal ayay keentay mise khasaare ayey ku riday dadwaynaha. Tusaale koobkii Bunka ahaa ee awal lagaa siinayey $1 doolar manta markii la yiri Soomaliland shilin wax ha lagu iibsado wuxuu koobkii bunkii ku iibsanaysaa lacag u dhiganta $1.1 doolar. Taasi micnaheedu waxa weeyi hal shay ee boqol doolar qiimihiisu taagnaa manta wuxuu marayaa boqol iyo toban doolar. Waayo ganacsatadii jahwareer ayaa ku dhacay, cabsi ayaa soo waajahday taas oo ah malaha khasaaraad galaysaa markaa xal waxay moodeen si aanay khasaarin ee ay shacabka fuula iyagaa shacab Ayaan daranee. Dhibaatada kale ee dhacday waxaa weeyi lacagtii doolarkii oo suuqa dhex wareegaysa waayo waxaa laga joojiyey agabkii Zaadka ee lagu sidan jiray. Taasi waxay keentay jahwareerka gacanta hore iyo gacanta danbe. Tusaale hadii aan $20 oo isku yaala wato oo aan iibsado shay $15 doolar ah. Tukaankii ma hayo sarif furfuran oo doolar ah ama shan doolar oo isku taala. Taa badalkeedii wuxuu igu siinayaa baaqigii Soomaliland shilling oo uu iiigu dhufanayo $1 doolar toban kun iyo saddex boqol (10300sh) oo shilin. Hadaan tukaan kale tago oo aan haldoolar wax ku iibso iraahdo waxaa la iga qaadayaa toban kun iyo sideed boqol (10800sh) oo shilinka Soomaliland ah. Halkaasi mudo kooban waxaan ku khasaaray lacag dhan shan boqol oo shilin. Ma waxbaa umada u soo kordhay mise waxbaa laga riday?\nKhubariidii hawsha loo igmaday xalkoodii kaasuu noqday. Walina ma maqal gudi dabagal ah oo arimaha u kuurgasha, wasaarada ganacsiguna waxaad moodaa variable asal ma doorshe ah oo magac ahaan u jira. Waayo maciishada jaangoynta qiimaha waxaa iska leh wasaarada ganacsiga taasi oo u dhaxaysa shacabka iyo ganacsatada u badheedhay inay dadka lafahooda fiiqdaan.\nMarkaa u fiirsato dhibaatada sixir barar ee haysata Soomaliland dib aan u jaleecdo waxyaalaha (Factors) keena sixir barar wadan ka dhaca waxaa muuqata waxyaalaha sababaya sixir bararka Soomaliland in uu ka duwanyahay ama waxyaalo (particular factors) khaas ahi ay u dheeryihiin kuwa caaalamiga ah ee cilmi baadhiyada lagu sameeyey ee la tajriibeeyey ee wadamo badani intuu ku habsaday ka dabaasheen. Waxyaalahaasi waxaa ka mida\nIn ganacsatadu maciishada dadka ay ka iibinayso ay qiimahay doonaan ku gadaan. Tusaale shaygii dalka ku soo galay $1 ayaa la siinayaa $5 doolar. Taasi waa maalin ku macaash.\nDawladu ma taqaano maciishada (primary needs) asaasiga ah waxa lagu soo iibsado ee dibada lagaga keeno, kharashka soo rarida iyo keenida ku baxa (transportation) iyo waxa shacabka lagaga iibiyo.\nAduunyada ma jirto wadan maciishada asaasiga ah ee ay beerato ama soo dejisato cashuur ka qaada hadii ay dhacdana waa wax aad u yar oo aan maciishada qiimaheeda waxba ka badali Karin. Soomaliland waxba ma soo saarto alaabtu marka ay dekeda ka soo degtana afkaa loo galiyaa canshuur. Ganacsaduhu shacabka ayuunbuu sii fuulaa. Ayaan daran ayuunbaa dhabarku xoodhay.\nAnigu talo ahaan waxaan xal u arkaa\nIn lacagta doolarka gabi ahaanteedba laga mamnuuca suuqa oo lacagta wax lagu kala gadanaaa ay noqoto lacagta soomaliland. Waa in laga madnuucaa dadka caaadiga ah iyo ganacsatadu in ay doolar dadka wax kaga iibiyaan. Taasi waxay meesha ka saaraysaa gacanta danbe\nWaa in la sameeyaa sariflayaal la sharciyeeyey oo dawladu maamusho oo iyadu u jaangoyso sarifka isku badalka lacaha. Exchange application yar ayaa bankiga dhexe samaysanayaa kaasi ayuunbaa aroor kasta sariflayaasha fariinta loogu tuurayaa. Waa hadii aanay madaxwaynaha, ku xigeenka, wasiirka iyo DG gu ka xaragoonayn inay Soomaliland shilin qaataan.\nWaa in dawladu maciishada qiimaheeda goysaa. Gudi ayaa dawladii hore magacoday oo cunooyinka iyo raashinada ku shaqo leh. waan in gudigaasi iyo wasaarada ganacsigu shaqadooda qabsadaan ganacsatadana waa in ummada laga qabtaa.\nDawladu waa inay bilaa cashuur ka dhigtaa dhamaan maciishada asaasiga ah iyo cunooyinka taasina badalkeeda ganacsatadu ummada ka jabiyaan qiimaha maciishada\nAduunyada shildaalku mudo ka badan labo sano ayuu qiimihiisu dhulka yaala Soomaliland laakiin waxba iskama badalin. Waa in arintaasi dawladu baadhaa dadkana shidaalka laga jabiyaa si qiimaha transportation uu u jabo ee maciishada lagu kala waaridayo\nWaa inay dawladu isugu yeertaa oo la tashataa khubarada dhaqaalaha ku takhasusay oo shir la isugu yeeraa dibad iyo gudaba dadka aqoonta u leh dhaqaalah ee ku takhasusay culuumta dhaqaalaha iyo cid kasta oo lagu tuhmayo caqli iyo garaad wax soo kordhin kara. Waayo arintani waa masiibo qaran hab iyo hanaan laga midaysanyahay ayuunbaana looga bixi karaa\nXalku wuu badanyahay laakiin ficil iyo dadaal ayey u baahantahay.\nWaxaan si gaar ah ugu mahadnaqayaa saaxibada ila wadaagay dhacdooyinka xaqiiqada ah ee ka jira suuqyadeena.\nFouad Youssouf Osman\nMore in this category: « TACSI:Marxuumad Ardo Axmad iidle Oo Jabuuti Ku Geeriyootay Allaha U Naxariisto... Berbera Wax Go' Lagu Qaado Ka Weyn, Gows Baase La Dhaafsaday »